Marketləri saxta yumurta ilə təmin edən Aydın kimdir? - FOTO » Altun.az\nMarketləri saxta yumurta ilə təmin edən Aydın kimdir? - FOTO\n17 dek 2016, 11:54\nAltun.az xəbər verir ki, istehlakçıların "Report”a təqdim etdiyi videodan göründüyü kimi onun "KİVİ” marketdən aldığı yumurtanın sarısı təbii halda olduğundan xeyli fərqlənir. Çindən gətirildiyi ehtimal edilən bu sayaq yumurtaların kimyəvi maddələrdən istifadə etməklə istehsal olunduğu bildirilir. Bu kimyəvi məhsulun hazırlanması üçün toyuq saxlamağa, onu böyüdüb-artırmağa artıq ehtiyac qalmır. Mütəxəssislərin rəyinə görə, yumurtanın qabığının hazırlanmasında kalsium-korbonatdan istifadə olunur. Saxta yumurtanın içi isə jelatin, boyayıcı və digər maddələri qarışdırmaqla hazırlanır.\nTürkiyədən ABŞ-ı qıcıqlandıran addım... 13 fev 2018, 00:14\nAssuriya çarının sarayı aşkar edildi 05 mar 2017, 12:48\nQidanın yaxşı çeynənməsi... 22 yan 2017, 16:43


Düşündüyümüzdən asanlaşdıran 16 puding resepti - Faydalı məsləhətlər - 2020\nAlbalı ilə Panna Cotta\nPuding, yumurta, taxıl, süd, kəsmik, un və meyvəyə əsaslanan ənənəvi bir İngilis desertidir. Tərəvəz birləşmələri və yemək üsulları ilə fərqlənən bu yeməyin bir çox variantı var. Yalnız ləzzətli dadı dəyişməz qalır.\nEvdə bişirmək üçün resept\nKiçik bir qabda jelatin tökün, təmiz su tökün və 10 dəqiqə buraxın. Konteyneri su banyosuna qoyun və qızdırın, qarışıqlar tamamilə həll olunana qədər. Konteyneri su banyosundan çıxarın və sərinləyin.\nKremi bir tencereye tökün, şəkər, vanil şəkər və ya vanillin əlavə edin və az atəşə qoyun. Qarışdırın, qarışığı şəkərin tam həll olunmasına gətirin və istidən çıxarın. Jelatin qarışığına bir neçə xörək qaşığı şirniyyat kremini tökün, qarışdırın və yaranan mayeni kremin qalan hissəsinə köçürün, hamarlanana qədər yaxşıca qarışdırın.\nTam soyuduqdan sonra kremi eynək və ya qaymaqlılara tökün, yarım saat soyuducuya göndərin. Albalı çeşidləyin, yuyun və toxumlayın, soyuducu və ya ələkdə atın.\nPaketdəki təlimatlara əsasən albalı jele hazırlayın (60 q jele təxminən 300 ml qaynar su tökün, qalıq tamamilə həll olunana qədər qarışdırın). Jele mayesinin tamamilə soyumasını gözləyin.\nKalıpları soyuducudan çıxarın, qaymaqlı təbəqəni albalı ilə bərabər örtün və albalı jele ilə yumşaq bir şəkildə tökün. Panna kottasını albalı ilə ən azı 4 saat soyuducuda üst təbəqəni bərkitmək üçün buraxın.\nHazırlanmış qəlibləri soyuducudan çıxarın, zövqünüzə bəzəyin və xidmət edin. İştahsızlıq!\nUşaqlar menyusu üçün qoz-fındıq və şokoladlı düyü pudingi\nCurd puding: sobada addım-addım foto ilə resept\nBir fotoşəkil addım-addım evdə puding resepti: sadə və dadlı\n480 dəqiqə / Orta\nEvdəki almalardan jele: sadə resept\nAşiqlər günü üçün desert\nCopyright 2020 \_ Hər şeyi necə edəcəyinizi İnternet jurnalı \_ Albalı ilə Panna Cotta


Repost : Qurban Qurbanov: Sabah çox çətin olacaq\nQurban Qurbanov: Sabah çox çətin olacaq\n“Rəqibi hamımız yaxından tanıyırıq. Son 4 ildə 2 dəfə Çempionlar Liqasının finalında oynayıb”.\nBu sözləri “Qarabağ” klubunun baş məşqçisi Qurban Qurbanov Atletiko”ya qarşı oyundan öncə keçirdiyi mətbuat konfransında deyib. Təcrübəli çalışdırıcı Madrid klubu ilə görüş haqda bunları deyib: “Atletiko”nun öz oyun üslubu var və bu, bütün rəqiblərə çətinlik yaradır. Hələ 1 gün vaxtımız var. Rəqibi daha yaxından tanımağa çalışacağıq. Futbolçular əllərindən gələni edəcəklər. Mübarizə aparıb, yaxşı oyun göstərməyə çalışacağıq”.\n– “Atletiko”nun hansı zəif cəhətlərini tapa bilmisiz?\n– Rəqibin çox güclü baş məşqçisi var. Ayrı-ayrılıqda ustalıq səviyyəsi yüksək olan futbolçulara sahibdi. Onların meydanda səhvləri çox az olur. “Atletiko”nun zəif yerini tapmaq deyəndə ki, futbolçular bunu yalnız meydanda hiss etməlidi. Rəqibin nizam-intizamı yüksək səviyyədədi. Rəqiblərinə öz oyununu göstərməyə imkan vermir. Bu mənada, bizim üçün çox çətin olacaq. Amma bizim də öz düşüncələrimiz var. “Atletiko” müdafiədə çox diqqətli oynayan komandadı. Çalışmalıyıq ki, top daha çox bizdə qalsın və belə halda rəqibin zəif yerlərini tapaq. Lakin bunu etmək çox çətin olacaq.\n– “Qarabağ”ın hədəfi hara kimidi ki, “Atletiko” ilə matçda xal qazanmağa ümid edirsiz?\n– Hədəfimiz meydanda yaxşı mübarizə aparmaqdı. “Atletiko” ilə görüşdə ilk növbədə, bunu etməliyik. Doğma meydanda, azarkeşlərimizin qarşısında oynayacağıq. Xal qazanmağa çalışacağıq. Əlbəttə ki, “Atletiko” ilə “Qarabağ”ın səviyyəsini yanaşı qoysaq, rəqib bizdən çox yuxarıdı. Bununla belə, maksimum nəticə üçün mübarizə aparacağıq. Həmişə güclü rəqiblərlə qarşılaşanda da ümidli oluruq, özümüzə inanırıq.\n– “İnter”lə çempionat matçında dubl edən Dino Ndlovu zədələnmişdi. Onun durumu nə yerdədi?\n– Dünən məşqi yarımçıq qoydu. Ağrılar hiss edir. Sabah oynayıb-oynamayacağı hələ dəqiq bilinmir.\n– Uzun illər Tofiq Bəhramov adına Respublika stadionunda oynamısız. Bundan əvvəl yalnız “Roma”ya qarşı Bakı Olimpiya Stadionunda çıxış etmişdiz. Bu məqam komanda üçün nə dərəcədə önəmlidi?\n– Hər dəfə bu söhbətə qayıtmaq istəmirəm. “Roma” ilə oyunda 50-55 min azarkeş dəstəyini gördük. Artıq bu arenada da özümüzü rahat hiss edirik. Çox istərdik ki, sabahkı matçda da azarkeşlər tribunaları doldursunlar.\n– Dino Ndlovu sabahkı qarşılaşmada iştirak etməsə, onun mövqeyində Mahir Mədətova şans verəcəksiz, ya Ramil Şeydayevə?\n– Hələ buna qərar verməmişəm. Sabaha kimi vaxtımız var. Oyun günü yekun qərarımı verəcəm.\n– “Atletiko”nun titullar qazanması, “Barselona” ilə bərabər səviyyədə oynaması komandanızda həyəcan yaratmır?\n– Dünya futbolunda 7-8 komanda var ki, onların arasında keçirilən oyunlar həmişə maraqlı olur. Onların arasında “Atletiko” da var. Məndə gərginlik yoxdu. Əksinə, bu cür komandalarla qarşılaşmaq mənim üçün zövqdü. Belə məşqçilərlə üz-üzə gəlməkdən zövq alıram.\n– “Atletiko”nu “Real” və “Barselona”dan fərqləndirən cəhətlər hansılardı?\n– Futbolda belə bir termin var. 15-20 tanınmış mütəxəssis olur, 15-20 fərqli futbol fəlsəfəsi olur. Bunların hər biri ayrılıqda uğur qazanır. Sadəcə, oyun üslublarında fərq var. Məncə, ən güclü komanda belə, “Atletiko”ya qarşı oynamaq istəmir. Çünki onlar rəqibə öz oyunlarını göstərməyə imkan vermir. Ən güclü sistemlərdən biri məhz “Atletiko”dadı.\nBaxış sayı: 2590


Dünyada ən uzun insan ömrü özündən sonra silinməz izlər qoyan, xatirələrdə yaşayan dahi şəxsiyyətlərə məxsusdur. Belə insanlar dünyalarını dəyişəndən sonra da özlərini nəsillərin yaddaşında yaşadır, zaman-zaman nəcib əməlləri, yüksək məziyyətləri ilə çoxlarının idealına çevrilirlər.\nXatirələrdə silinməz izi qalan görkəmli dilçi-alim, məşhur türkoloq, altayşünas, ana dilimizin keşikçisi, həqiqi və layiqli vətəndaş, mübariz ictimai xadim Afad Məhəmməd oğlu Qurbanov da belə dahi şəxsiyyətlərdən idi.\nMilli və beynəlxalq akademiyaların akademiki, dünyanın bir çox linqvistik və onomastik elmi təşkilatlarının həqiqi və ya fəxri üzvü, Azərbaycan Milli Elmlər Akademiyasının üzvü, əməkdar elm xadimi, Dövlət mükafatı laureatı, filologiya elmləri doktoru, professor Afad Qurbanov uzun illər boyu bütün qüvvə və bacarığını dilimizin hərtərəfli tədqiqinə və təbliğinə, yüksək ixtisaslı elmi-pedaqoji kadrların, alimlərin yetişdirilməsi işinə həsr etmişdir. Onun ömür mənzərəsinə diqqət yetirəndə gözlərimiz önündə istedadlı bir linqvist-alim, fədakar müəllim, sözün əsl mənasında çox müdrik bir insan canlanır. O, orta məktəb müəllimliyindən respublika Elmlər Akademiyasının üzvlüyünədək şərəfli bir həyat yolu keçmiş, gələcək nəsillərə nümunə ola biləcək dəyərli və mənalı bir ömür yaşamışdır.\nGüclü intellekt sahibi, istedadlı elm fədaisi A.Qurbanovda elmi təfəkkürlə ən təbii insani duyğuların heyranedici sintezi vardır. Səmimiyyət, təbiilik, qayğıkeşlik, mərdlik, tələbkarlıq, prinsipiallıq onun təbiətinin ayrılmaz əlamətlərindəndir. A.Qurbanov öz alim fərdiyyətini təsdiq edə bilən, özünü yaxşı mənada başqalarından fərqləndirə bilən alim idi. Həmişə hərəkətdə, axtarışda, fəal təfəkkür və elmi düşüncələr aləmində olan A.Qurbanov ömrünün sonunadək alim həyatının və elmi fəaliyyətinin zirvələrində idi.\nDilçiliyin bir sıra sahələrinin əsasını qoyan, filoloji məktəb yaratmış Afad Qurbanov çox zəngin və məhsuldar bir yaradıcılığa malik idi. Onun elmi fəaliyyət sahəsi rəngarəng, tədqiqat meydanı geniş və əhatəli olmuşdur. Azərbaycan dilçiliyinin elə bir sahəsi yoxdur ki, alim onu araşdırmasın və öz münasibətini bildirməsin. Onun çoxsaylı əsərləri elmiliyi, professionallığı ilə seçilir, müəllifin dərin, sərrast elmi təfəkküründən xəbər verir. Onun ümumi, türkoloji və Azərbaycan dilçiliyinin tədqiqatlarına dair 70-dən çox kitabı, dərsliyi, monoqrafiyası, 500-dən artıq elmi-metodik məqaləsi nəşr edilmişdir. Bu əsərlərin bir qismi müxtəlif mükafatlara layiq görülmüş, bir qismi isə xarici ölkələrdə, o cümlədən Rusiya, Türkiyə və başqa dövlətlərdə dərc edilmişdir. Alimin ikicildlik «Ümumi dilçilik», «Müasir Azərbaycan ədəbi dili», «Azərbaycan dilinin onomalogiyası» və s. kitabları dünya və milli dilçilik xəzinəsinin ən kamil və dəyərli incilərindəndir. Afad Qurbanov yazdığı əsərlərə görə dövlət tərəfindən təltif edilmiş az sayda dilçi alimlərimizdən biridir. O, «Azərbaycan dilinin onomalogiyası» monoqrafiyasına görə Dövlət mükafatına layiq görülmüşdür.\nÖlkəmizdə əlifba islahatının aparılmasında da A.Qurbanovun Azərbaycan Əlifba Komissiyasının sədri və yeni latın qrafikalı əlifbamızın müəllifi kimi böyük xidmətləri olmuşdur.\nA.Qurbanov istedadlı alim və peşəkar müəllim olmaqla yanaşı, həm də fəal təşkilatçı və ictimai xadim idi. O, müxtəlif vəzifələrdə işlədiyi dövrdə yüksək təşkilatçılıq bacarığı nümayiş etdirmiş, 1990-1995-ci illərdə isə Azərbaycan parlamentinin deputatı kimi fəaliyyəti xalq və dövlət tərəfindən yüksək qiymətləndirilmişdir.\nTanıyanların xatirində Afad müəllim əsl ağsaqqal, təmkinli, mədəni və ziyalı bir şəxs kimi qalmaqdadır. O, hamımız üçün, gələcək nəsillər üçün bir şəxsiyyət mücəssəməsinə çevrilmişdir.\nAfad Qurbanovun Azərbaycan dilçilik elminin inkişafı üçün çəkdiyi zəhmət, onun yazdığı sanballı əsərlər, əsasını qoyduğu «Azərbaycan onomalogiyası» elmi məktəbi, hazırladığı yeni latın qrafikalı əlifba, yetişdirdiyi yüksək ixtisaslı elmi-pedaqoji kadrlar xalqa təmənnasız xidmətin, yüksək mənada vətəndaşlığın, fədakar alim fəaliyyətinin parlaq nümunəsidir və o, Azərbaycan dilçilik elmi salnaməsində ən şərəfli yerlərdən birini tutur.


Aşina Çhiaoho — Vikipediya\nTürgiş xaqanlığının xatunu\n718 və ya 723 — 738\nÇiao-Ho şahzadəsi — Göytürk şahzadəsi, Türgişlərin xatunu.\nHaqqında məlumat azdır. Aşina Xuaytaonun böyük qızı olub, Suluk xanla evləndirilmişdi. Lakin, bu evliliyin tarixçəsi ilə bağlı olaraq tarixçilər ixtilaflıdır. Bir mənbəyə görə bu evlilik 718-ci ildə, başqa bir mənbəyə əsasən 14 yanvar 723-cü ildə baş vermişdir. Mənbələrin verdiyi məlumata görə Suluk xanın ölümündən sonra oğlu Qut Çor xaqan olmuş, daha sonra Çinə qaytarılmışdılar.\nBəzi mənbələrə görə Aşina Çiaoho oğlu və qızıyla Çinə qayıtmış və Tulu Çunq adlı bir yerli əyanla evlənmişdi. Mənbələrdə xatunun 726-cı ildə Ansi qubernatoru Tu Hsienlə mübahisəsinin baş verdiyi qeyd olunur.\n↑ 1 2 Glen Dudbridge - Religious Experience and Lay Society in T'ang China: A Reading of Tai Fu's 'Kuang-i Chi', səh. 139\n↑ Christopher I. Beckwith - The Tibetan Empire in Central Asia: A History of the Struggle for Great Power Among Tibetans, Turks, Arabs, and Chinese During the Early Middle Ages, səh 98.\nMənbə — "https://az.wikipedia.org/w/index.php?title=Aşina_Çhiaoho&oldid=5516247"\nVəfat tarixi bilinməyənlər\nBu səhifə sonuncu dəfə 22 sentyabr 2020 11:46 tarixində redaktə edilib.


Çörəklə bağlı ciddi xəbərdarlıq: "Tərkibinə elə maddələr vurulur ki..." -\n22 Fevral 2018 14:39 22 Fevral 2018 17:25 Turkustan.info\nTurkustan.info bildirir ki, ən çox istehlak edilən ərzaq növü olan çörəyin istehsalında, daşınmasında və satışında sanitar-gigeyenik normaların pozulmasının kifayət qədər geniş miqyas aldığı çoxdan bəllidir. Yəni, çörək istehsalında birmənalı olaraq, yuxarıda sadaladığımız tələblərə əməl edilmir, məhəl qoyulmur. Nəinki, bölgələrdə, eləcədə də, paytaxtda yol kənarlarında üst-başı çirkli adamların işlədiyi, heç bir sanitar-gigeyenik normalara uyğun gəlməyən təndirlər, yaxud qida istehsalı üçün normal şərait yaradılmayan kiçik çörək sexləri, çörəyin sınıq-salxaq maşınların yük yerlərində daşınması və çörəyin piştaxtalara çatdırılanacan dəfələrlə insan əli ilə təması – bunlar hamının çoxdan vərdiş elədiyi adi situasiyadır. Artıq hətta buna reaksiya verməyib, göz də yumuruq.\nAzərbaycanda çörək də daxil olmaqla qida təhlükəsizliyi sahəsində uzun illərdir hökm sürən bu cür vəziyyəti aradan qaldırmaq üçün geniş səlahiyyətlərə malik olan yeni dövlət strukturu – Qida Təhlükəsizliyi Agentliyi yaradılıb. Bu baxımdan agentliyin çörək istehsalı və satışında gigeyenik normaların genişmiqyaslı pozulmasına qarşı necə mübarizə aparacağı maraqla gözlənilməkdədir.\n“Keyfiyyətli buğdalar hamısı dəyirmanlarda un kimi üyüdülüb çörəkbişirmə müəssisələrinə paylanılıb. İndi qalanlar hamısı köhnəlmiş, bit basmış buğdalardır. Hətta, ötən yay dəyirmanda üyüdülmüş unların da keyfiyyəti qaldıqca aşağı düşür. Problemin kökü məhz vaxtı keçmiş, bit basmış buğda və undan istifadə olunmasındadır. Belə unlar ucuz qiymətə satılır. Əla növ, birinci növ və ikinci növ unlar var. Bizim bəzi çörəkbişirmə müəssisələrində istifadə olunan un heç ikinci növə də uyğun deyil. Qab-qacağın, divarın, sobanın təmiz, təzə olması hələ yetərli deyil. Əsas çörəkbişirmədə istifadə olunan un, yağ və duzun tərkibidir. Un, yağ və duz keyfiyyətsiz olanda təbii ki, çörək də dadsız, xoşagəlməz olacaq”. /Cebhe.info/


Qorxu artır, durğunluq gözlənilir - BANK - Fins.az\nQurban Qurbanov: “Linfield-lə qarşılaşmaya yaxşı hazırlaşmışıq\nQorxu artır, durğunluq gözlənilir\nABŞ-ın 30 illik xəzinə istiqrazlarının faizi ilk dəfə 2 illik xəzinə istiqrazlarının faizindən aşağı düşüb. Fins.az xəbər verir ki, həmçinin 10 illik xəzinə istiqrazlarının faizi 2016-cı ilin Avqust ayından bu yana ilk dəfə 1,50%-dən aşağı düşüb.\nDünən ABŞ-ın 10 illik xəzinə istiqrazlarının faizi 2 illik istiqrazların faizindən aşağı düşümşdü. İndiyədək 5 dəfə belə vəziyyət yaranıb və sonra durğunluq başlayıb. İnvestorlar bu dəfə də durğunluq olacağını müzakirə edirlər.\nAnalitiklər istiqraz faizlərinə və gəlir əyrisinə baxaraq durğunluğun başlayacağına 80% ehtimal verirlər.ABŞ-ın dövlət istiqrazları, gəlirliliyi az da olsa, demək olar ki, risksizdir. Hazırda siyasi və iqtisadi risklər artdığından investorlar xəzinə istiqrazlarını daha çox alırlar. Bu səbəbdən də faizlər aşağı düşür.\nABŞ və Çin arasında ticarət müharibəsi qlobal bazarlara mənfi təsir göstərir. ABŞ Prezidenti Donald Tramp "Çin ilə hər hansı bir razılaşma bizim şərtlərimiz ilə olmalıdır" deyib. Bu açıqlama investorların narahatlıqlarını daha da artırıb.


23:37 20 Dekabr 2015\nÖtən 2015-ci ilin yanvar-oktyabr aylarında Ermənistan Rusiyaya ixracatın azalması üzrə MDB rekordu göstərib.\nMilli.Az anspress-ə istinadən bildirir ki, bu barədə Rusiya gömrük xidmətinə istinadən Ermənistanın "News.am" saytı məlumat verib. Saytın yazdığına görə, ilin ilk 10 ayında Ermənistandan Rusiyaya ixracat keçən ilin uyğun aylarına baxanda 45,1% azalıb ki, bu da MDB ölkələri içində Ukrayna istisna olmaqla ən yüksək azalma göstəricisidir.\nSaytın yazdığına görə, bu, Rusiyaya MDB ölkələrindən ixracatın azalmasının orta göstəricisindən xeyli yüksəkdir. Yanvar-oktyabr aylarında şimal qonşumuza MDB ölkələrindən ixracat 38%, Avrasiya İttifaqı ölkələrindən ixracat isə 32% azalıb. Yəni Ermənistanın göstəricisi üzv olduğu hər iki qurumun orta göstəricisindən xeyli çoxdur.\nErməni saytı bu göstəricini istər-istəməz Azərbaycandan Rusiyaya ixracatın on aylıq göstəricisi ilə müqayisə edib. Saytın Rusiya mənbələrinə istinadəqn verdiyi məlumata görə, 2015-ci ilin yanvar-oktyabr aylarında Azərbaycandan Rusiyaya ixracat 2014-cü ilin uyğun ayları ilə müqayisədə 18,8% azalıb.\n"Rusiya əsasən Azərbaycanda ərzaq malları, həmçinin xeyli az miqdarda neft və neft məhsulları alır. Bizim Rusiyaya ixracatımız isə əsasən konyakdır, həm də yığım mövsümündə meyvə göndəririk",- deyə erməni saytı yazır.\nBeləliklə, Ermənistanın 2015-ci ilin yanvarından Avrasiya İttifaqına daxil olmaqla iqtisadi inkişafa bağladığı böyük ümidlər puça çıxdı. Halbuki, ilin əvvəlində Ermənistan işbazları Rusiya bazarına hətta qara kürü satmaq barədə planlar qururdular. Bunun üçün Göyçə (Sevan) gölündə xüsusi nərə yetişdirmə təsərrüfatları quracaqlarını vurğulayırdılar.\nGöründüyü kimi, Ermənistanın Rusiyaya ixracatda vəziyyəti hətta bütün dəvətlərə baxmayaraq Avrasiya İttifaqı kimi iqtisadi birliklərdən uzaq duran Azərbaycanınkından xeyli pisdir. Amma buna baxmayaraq, İqtisad Universitetinin professoru Zahid Məmmədov Azərbaycandan yaxın qonşusu Rusiyaya ixracatın azalmasını doğru saymır. "Bizdə mən indiyə kimi hansısa bir şirkətin Rusiyaya və ya Türkiyəyə ixracatla bağlı hər hansı bir araşdırmasına rast gəlməmişəm. Halbuki, dünyanın əksər şirkətləri, bankları belə araşdırmalar aparırlar, mütəxəssisləri dəvət edib fikirlərini öyrənirlər",- deyə Zahid Məmmədov bildirib.\nOnun sözlərinə görə, bu yaxınlarda elmi ezamiyyətdə olduğu qonşu Rusiyada universitetlər belə forumları tez-tez təşkil edirlər və hər dəfə də bu tədbirlərdə ciddi araşdırmalar təqdim edilir: "Mən Moskva ətrafında Domodedovoda xüsusi klubda çıxış elədim. 500-dən çox dinləyici gəlmişdi və qonşu ölkələrin iqtisadi vəziyyəti ilə maraqlanırdılar. Bizim şirkətlər də bu cür tədbirlər keçirməli və qonşu bazarların ehtiyaclarını öyrənməlidirlər".\nProfessor hazırda neftin barrelinin qiymətinin 100 dollardan 3 dəfə aşağı düşdüyü bir dövrə qədəm qoyduğumuz xatırlardır və xarici valyuta gətirən iqtisadi sahələrin vacib olduğunu vurğulayır.\nƏslində, Rusiyada bu sahədə hələ istfadə edilməyən geniş imkanlar var. Məsələn, Moskva Azərbaycan sahibkarlarına loqistik mərkəzlər tikərək Azərbaycanda istehsal edilən məhsulları çağdaş supermarketlərdə qablaşdırılmış halda satmağı təklif edir. Bu, ticarətə vergi nəzarətini dərinləşdirmək baxımından çox əlverişlidir. Bizim iş adamları isə yenə də əvvəlki kimi mallarını pərakəndə və topdansatış bazarlarında satmağı üstündük verirlər. Nəticədə, Azərabycan məhsullarının satış çevrəsini xeyli aşağı salır.


Fermerlər növbəti təcrübə mübadiləsi səfərində… – GABA\nAna səhifə / Son Xəbərlər / Fermerlər növbəti təcrübə mübadiləsi səfərində…\nSEEDS layihəsi çərçivəsində Goranboy rayonunun Kələk kəndində layihə mənfəətçilərinin iştirakı ilə növbəti təcrübə mübadiləsi görüşü baş tutmuşdur. SOS UK AZE və GABA-nın mütəxəssislərinin təşkilatçılığı ilə Samux rayonunun Əhmədbəyli kəndindən olan layihənin mənfəətçiləri Goranboy rayonuna təcrübə mübadiləsi səfərinə aparılmışlar. Tədbirin məqsədi layihənin dəstəyi ilə qurulmuş soyuq istixanalarda tərəvəz becərilməsi ilə məşğul olan mənfəətçiləri bir araya gətirərək uğurlu nəticə əldə etmiş fermerlərin təsərrüfatına baxış keçirmək və təcrübələrinin bölüşməsi olmuşdur. Bu uğur layihə mütəxəssislərinin həyata keçirdiyi təlimlər, sahə günlərində verdiyi məsləhətlərin nəticəsində əldə edilmişdir. Məhsulun əldə edilməsi üçün layihə tərəfindən müvafiq gübrə və dərman preparatları mənfəətçilərə verilmişdir. Nəticə olaraq bir istixanadan orta hesabla hal-hazırda 900 kq qədər məhsul əldə edilərək satışa çıxarılmışdır və məhsul yığımı davam etdirilir.


velosiped velosipet velosibet kredit sifaris tek sexsiyyet vesiqesi ile unvana catdirilma pulsuzdur vatsap aktiv\ntelesin mehdud saydadir melumat ve sifaris ucun whatsapdan yazin soyuducular indesit hotpoint-ariston paltaryuyanlar indesit hotpoint-ariston usaq masinlari velosipedler ilkin odenissiz faizsiz 12 ayadek online sifaris\nvelobaqajlar velosipedlerinizin dasinmasini bizimle edin bir basa sexden satis qiymet 100 ₼ 3 velosipedlik catdirilma xidmeti elave odenisle. lm\nvelosiped 26liq muxtelif olculu yeni velosipedlerin satisi bir basa anbardan qiymet 260₼ 20 skorostnoy catdirilma yasamal insaatcilar 20 yanvar ecemi pulsuz gencliye qeder eraziler elave 5 ₼ odenisli ehmedli h.aslanov\nBakida velosipedler qiymeti elanlari , velosipedler elani 2021 ucuz qiymete velosipedler satisi sərfəli qiymətə velosipedler almaq. islenmis velosipedler aliram, işlənmiş velosipedler satılır. pulsuz velosipedler elani yerlesdir. Azerbaycanda ucuz qiymete velosipedler satilir. en ucuz qiymete velosipedler tapmaq ucun Unvan.Az sayti size komek edecek.\nev alqi satqisi ev elanlari eco slim kurslar kohne bina evi lala fon vuruq masinlar satışı kredit telefon almaq üzük kombi ustasi kondisioner ustasi kurslar samsung galaxy s5 mini teze.qiymeti masinlar tezbazar.az


Çörəkçi xala: “Mən Jan Valjanı bağışlayıram” - REPORTAJ\nMin ildən bəri var olan, süfrələrdən əksik olmayan çörək. Həmişə yerə düşəndə öpüb başımız üstündə qoyduğumuz, hər şeydən üstün bildiyimiz çörək.\nDieta saxlayanların gözündən iraq, bu yazını çörək yeyə-yeyə yazıram. Elə-belə çörək yox e, təndir çörəyi. Buzovnada bişirilən özbək çörəyi deyirəm sizə... Görsəniz, dieta yadınızdan çıxar...\nİçəriyə girəndə çörək qoxusu vurdu məni. Balaca təpələr sayaq düzələn təndirlər... Əyinlərində örtük, üstü-başı unlu iki qadın...\nBiri Lerikdəndi, o biri Masallıdan. Lerikdən olan xala yaman dilli-dillavərdi, ürəyi doludu. Bizi görən kimi danışmağa başlayır:\n- A bala, mən elə özümü biləndən çörək bişirirəm. Bizim oralarda hər evin yanında təndiri var. İndinin özündə də hamı öz çörəyini bişirir. Mən uşaq olanda nənəmə baxıb öyrənmişəm çörək bişirməyi. O vaxtdan təndirin istisinə alışmışam.\nNazilə xala deyir, Bakıya köçəndən çörək bişirib. Əvvəl özünün dediyi kimi “dəniz çörəy”i bişirirmiş: “Bu çörək özbək çörəyi kimi deyil. Uzun olur, lap yekə. - əli ilə ölçüb göstərir. – Doyumluqdur da. Birini al, üç-dörd adamı başına yığ, ye ki yeyəsən”.\nDilli-dilavər olmağından başqa Nazilə xala həm də gülərüz, zarafatcıldır.\n- Özüm çox çörək yeyənəm. Evə də aparıram burda bişirdiyimi. Dörd uşağım var, ikisi qız, ikisi oğlan. Tələbədilər, hələ evlənəni, köçəni yoxdu. Vallah, inandırım sizi, yeməkdən çox çörək yeyirəm. Özüm də hamıdan arığam – gülə-gülə təzə bişmiş çörəyi çıxarır.\nO biri qadın onun kök görkəminə baxıb gülümsünür.\n- Ay xala, uşaqların çörəkçi olmağını istəyərdin?\n- Yox, ay bala, bir çörəkçi bəsdir, mən bişirərəm.\nNazilə xala üç ildir burda işləyir, özü də çörək haqqında eninə-boluna nə qədər istəyirsən danışır. Elə bil, illərdir bizi gözləyirmiş ki, boğçasındakı sözləri ovcumuza qoya.\n- Xala, sən bilərsən, niyə deyirlər, çörəyi ver çörəkçiyə?\n- Çörəyin yiyəsi odur də.\n- Çörəyi olmayan birinə çörək versələr, olmaz? – gülürəm.\n- Sənə bir şey deyim. –ciddiləşir - Çörək Qurandan əvvəl olub. Həmişə onu yuxarı başa qoyurdular. Keçmişdən belə görmüşəm. Çörək əldə gəzməz. O, müqəddəsdir. Çörəyi verirsən çörəkçiyə, ona görə ki, çörəyin qədir-qiymətini bilir.\nSizə deyim, çörək bişirmək zülm işmiş. Mən elə bilirdim, asandı. Təndirlər düzülüb qabağımızda, içindən ətrafa od saçılır. Elə bil, cəhənnəm istisidir. Ancaq Nazilə xala bu istini vecinə almır:\n- Vallah, evə gedirəm, üşüyürəm. – gülür. – Mənə yayda çörək bişirmək daha asan olur. Deyim niyə? Qışda təndirin istisində bişirirsən çörəyi, çölə çıxanda donursan, yayda temperatur üst-üstə düşür.\nSən demə, çörəyin bişirilməsində əsas rolu oynayan o biri xanım imiş. Masallıdan olan Rəsmiyyə xanım sex açılandan burda işləyir. Deyir ki, mən olmasam, təndirə çörək yapmaq olmaz.\n- Deməli, iki saata xəmirin gəlməyini gözləməlisən. Sonra kündə işi başlayır. 15-20 dəqiqə kündələməlisən. 300 qram droj olmalıdır. Amma bu da baxır vaxtına. Qışda droj çox qatırsan, amma yayda yox. Ona görə ki, yayda köpmə çox verir.\nHə, elə ki, Rəsmiyyə xanım xəmiri kündələyib səliqə ilə yan-yana düzür, ondan sonrakı iş Nazilə xalanındır.\n- Əsas çörəyin duzudur. Duzu düz tutmadı, olmur. Kündələri mən yumrulayıram, altına duzlu su səpirəm, yapışdırıram təndirə. Təndiri də əvvəldən yandırmaq lazımdır. Burda qazla işləyir. Bir az gözləyirəm, yanır, sonra əlimlə yoxlayıram. Əgər dırnağım yanırsa, hə, uje kündəni təndirə yapışdırmaq olar.\nDuzsuz çörək yeyən müştərilər\n“Həyat üç şeydən ibarətdir” - deyir Nazilə xala: çörək, duz, bir də su:\n- Bunlar olmadı ha, yaşamaq olmaz.\n- Duzsuz da keçinmək olar.\n- Yox, duz əsas şeydi. Həmişə demirlər, biz bir yerdə duz-çörək kəsmişik? Duzsuz o çörək kəsilmir axı.\n- Həm də, xala, çörəyi bıçaqla kəsmək olmaz deyir böyüklər.\n- Çörək müqəddəsdir axı, bismillah eləyib əlinlə kəsməlisən.\nRəsmiyyə xanım başına gəlmiş bir əhvalatı bölüşür:\n- Bir dəfə nə təhər olubsa, xəmiri kündələmişəm, yerbəyer eləmişəm. Nazilə də başlayıb təndirdə bişirməyə. Müştərilər gəlib-gedir, çörək alırlar. Qayıdırlar ki, bunun duzu yoxdur. Həmin gün bütün Buzovna gəlmişdi e... – gülür.\nTez-tez rastlaşdıqları, özlərinə qəribə gələn müştərilər var.\n- Məsələn, çox olub. Biri gəlib deyir ki, ay xala, mənə çörək ver, amma altı qırmızı olsun. Bir az keçir, başqa birisi gəlir. Ay xala, mənə çörək ver, altı sarı olsun. Sonra başqa biri də deyir ki, mənə çörək ver, altı ağ olsun. Onda əsəbiləşib deyirəm, bəs altı qara olanı kim alacaq? Onu da biri almalıdır da...\nNazilə xala gülə-gülə başqa bir əhvalat danışır:\n- Bir dəfə bir müştəri gəlib. Mənim də başım qarışıb. Bu mənə 20 manat verdi ki, iki çörək ver. Mən də buna iki 50 qəpiklik vermişəm, iki də çörək. Bir az keçəndən sonra gəlib gülə-gülə deyir ki, xala, 20 manata iki çörək vermisən. Sonra təzədən yadıma düşüb, pulunu qaytarmışam.\nÇörək də insana bənzəyir\nÖz-özümə düşünürəm ki, çörək də insan xarakteri kimidir. Xarakterlər müxtəlif olduğu kimi çörəklər də başqa-başqa olur. İnsanın da taleyi yoğrulur, bir şəklə gəlir, bu da çox zaman alır. Elə çörək kimi.\nNazilə xala deyir ki, hər çörəyin öz qoxusu olur. Hər insanın da öz qoxusu, öz xarakteri var. Zaman-zaman bu qoxuya alışırsan və ondan qopa bilmirsən. İnsanlar da alışdıqları, dadmaq istədikləri çörəkləri yeyirlər.\n- Zavoddur, betondur, qara çörəkdir, ləzgi çörəyidir. Hamısının ayrı-ayrı dadı, qoxusu olur. – Nazilə xala danışır. – Bax, bu bizimki də yumru çörəkdir. Özbək çörəyi yazılıb, amma əslində bu özbək çörəyi deyil. Özbək çörəyinin ortasında öz “peçat”ı olur, naxışları ayrı cürdür. Bizimki başqa “peçat”ladır. Hər çörəyin öz “peçat”ı olur ki, başqa sexlərinkindən fərqlənsin. Çörəyin dadı da buğdaya görədir.\nÇörək oğrusunu bağışlamaq\nBurda Nazilə xala və Rəsmiyyə xanımdan başqa iki qadın da işləyir. Növbə ilə. Rəsmiyyə xanım saat gecə dörddə gəlib tez-bazar kündələri eləyir, hazır olandan sonra Nazilə xalanı çağırır, o da gəlib təndirdə çörəyi bişirir. Axşam düşəndə o biri iki qadın gəlir.\nNazilə xala da, Rəsmiyyə xanım da cibində pulu olmayan, ac-susuz gəlib təndirin qabağında boynubükük duran adama pulsuz-parasız çörək verirlər.\n- Təki desin, çörək istəyirəm. Bilim ki, ehtiyacı var, evdə çörək gözləyəni var. Çörək olmayan ev olmaz, a bala. Allah heç kimi çörək imtahanına çəkməsin.\nNazilə xala sözünə davam edir:\n- Çörək oğurlayanı da bağışlayaram mən. Pis iş görmür ki... Yəqin ehtiyacı var deyə götürür. Amma çörək istədiyini desə daha yaxşı olmazmı? Mən heç vaxt çörək oğurlayanı məhkəməyə vermərəm.\nTürk şairinin bir şeirini xatırlayıram:\nÇox ac idik...\nGözümün qabağında çörək növbəsinə düzülən, müharibə vaxtı kartla çörək alan adamlar canlandı.\nÇörək günəşə oxşayır, insanların həmişə günəşin sonsuz işığına ehtiyacı var.\nŞair demiş, bəmbəyaz, pambıq kimi çörəklər...\nSexdən çıxandan sonra ağlıma bir şey gəldi: bəlkə də, bizdə Viktor Hüqonun çörək oğurluğu üçün katorqaya göndərilən Jan Valjan obrazı ona görə yaranmayıb ki, onu Nazilə xanım kimi həmişə bağışlayıblar.


Baş bankir Azərbaycanın maliyyə bazarına təsir edən əsas amillərdən danışdı 1.7339\nBaş bankir Azərbaycanın maliyyə bazarına təsir edən əsas amillərdən danışdı Font +\n2016-11-30 16:25 21 Mənbə : www.oxu.az\nOxu.Az APA-ya istinadən xəbər verir ki, bu sözləri 2017-ci il dövlət büdcəsi layihəsinin müzakirəsi zamanı Azərbaycan Mərkəzi Bankının (AMB) İdarə Heyətinin sədri Elman Rüstəmov deyib.\nOnun sözlərinə görə, manatın məzənnəsinin əhəmiyyətli korreksiyası 2015-2016-cı ildə xidmətlər və mal ixracının təxminən 6 milyard azalmasına gətirib çıxarıb.\nBununla belə, AMB-nin İdarə Heyətinin sədri qeyd edib ki, kapital hərəkəti balansında problemlər qalmaqdadır: “Bu nə ilə bağlıdır? Bizim çoxdan toplanmış problemlərimiz, borclanmalarımız, şirkətlərə zəmanət verilən borclar var. Hazırda bu borclar reallaşır. Azərbaycan Beynəlxalq Bankının xarici borclanması var. Köhnədən qalan bu borcları verməyə məcburuq. Bu amil bazara çox ciddi təsir göstərə bilir. Eyni zamanda, biz çox nəhəng beynəlxalq layihə həyata keçiririk.\nBu, TANAP layihəsidir. Bu layihəni maliyyələşdirmək üçün ölkə valyuta resurslarını müəyyən dərəcədə gərginləşdirməyə məcbur olur. Yəni, bu layihə də bizim tədiyyə balansının kapitalın hərəkəti hissəsinə təsir edir.\nƏgər bütün bunları qiymətləndirsək, bütövlükdə tədiyyə balansının bu il gözlənilən 5 milyard dollarlıq mənfi saldosu əhəmiyyətli rəqəmdir. Onun 88-90%-i məhz kapitalın hərəkəti ilə bağlıdır. Yəni, bu, keçmiş və gələcəklə bağlıdır. Başqa sözlə, keçmişdə götürülmüş borclarla və gələcək layihələrimizlə əlaqədardır. AMB bu problemlərin cari balansa və cari kursa təsir göstərməməsini nəzərdə tutan valyuta siyasəti yürüdür”.\nE.Rüstəmov əlavə edib ki, bu gün əsas prioritet makroiqtisadiyyatın sabitləşdirilməsi və inkişafa nail olmaqdır: “Sabitləşmə ilə inkişafın məqsədləri arasında bir oxşarlıq var. Hər ikisinin son məqsədi insanların, şirkətlərin və dövlətin gəlirlərinin artırılmasına nail olmaqdır.\nSabitlik yoxdursa, eləcə də yüksək inflyasiyaya görə insanlar, müəssisələr öz gəlirlərini itirirlər. Buna görə də, dövlət də öz gəlirlərindən məhrum olur. Ona görə də biz makroiqtisadi sabitləşməyə nail olmaqla insanların, müəssisələrin gəlirlərinin itirilməsinin qarşısını almalıyıq. Makroiqtisadi sabitliyə nail olmasaq, heç bir investor bizə inanmayacaq. Buna görə də indi əsas məqsədimiz makroiqtisadi sabitliyə nail olmaqdır”.\n2016-12-06 11:39 | 27\nAzərbaycanın şimal bölgəsində mənfi 18 dərəcə temperatur qeydə alınıb\n2016-12-06 12:55 | 20\nÖtən ay Ceyhan limanından bazarlara çıxarılan neftin həcmi açıqlanıb\n2016-12-06 11:17 | 29\nKomitə: "Bir çox yerdə tikintidə müəyyən nöqsanlar var"\n2016-12-06 12:20 | 19\nDünyanın ən böyük startap kampusu Parisdə açılır-Foto\n2016-12-06 14:36 | 18\nDaha 10 dini icmaya maliyyə yardımı ayrılıb Serial


İşğaldan azad olunan regionların bərpa strategiyası - Professordan cazib resept...\n16/11/2020 [22:46] - Araşdırma - ( 4081 dəfə baxılıb)\nMəruzə-seminar BMU, Maliyyə kafedrası Professor, iqtisad elmlər doktoru\n BİZİM ERA ƏRƏFƏSİNDƏ İLK DƏFƏ VƏ MÖHTƏŞƏM VƏ TARİXİ QƏLƏBƏ MÜNASİBƏTİLƏ BÜTÜN AZƏRBAYCAN XALQINI, QƏHRƏMAN AZƏRBAYCAN ORDUSUNU, BİZİM BU QƏLƏBƏMİZƏ ÇOX CİDDİ KÖMƏK EDƏN ÜÇ QARDAŞ VƏ DOST ÖLKƏLƏRİN TÜRKİYƏ, İSRAİL VƏ PAKİSTAN XALQINI VƏ NƏHAYƏT BU İNCƏ VƏ BÖYÜK İŞLƏRİN BAŞINDA DURAN ALİ BAŞ KOMANDAN CƏNAB İLHAM ƏLİYEVİ TƏBRİK EDİRƏM.\n 2000 İLLİK TARİXDƏ 50 MİLYONLUQ AZƏRBAYCANIN İLK VƏ ƏN QÜDRƏTLİ QƏLƏBƏSİ İDİ. 30 İLLİK ƏSARƏTDƏ QALAN TORPAQLARIN İŞĞALDAN AZAD OLUNMASI VƏ ÜSTÜMÜZDƏN TARİXİ LƏKƏNİ TƏMİZLƏMƏKLƏ\tYANAŞI ÇOX DAHA BÖYÜK ƏHƏMİYYƏTƏ MALİK OLDU.\n44 GÜNLÜK VƏTƏN MÜHARİBƏSİNİN POZİTİV DƏRSLƏRİ\n\tAzərbaycan xalqını uzun növbəli tarixi məğlubiyəət sindromundan çıxardı və bu millətin özünə güvəncı, öz gücünə inamı bərpa elədi.\n\t200 illik Erməni Azərbaycan qarşıdurmasında ilk dəfə olaraq məğlubiyyət\nsindromunu sındırdı, torpaq itirilmə ənənəsinə son verdi, əksinə 30 illik əsarətdə\nolan vətən torpaqlarını azad etdi. Hər Bakı, Quba, Şamaxı soyqırımı haqqında\neşidəndə xəcalət çəkirdim. Bunlara son verildi.\n\tİndi düşmən qarşısına görünməmiş qüdrətə sahib, super modern rəqəmsal texnologiyalı beşinci nəsil süni intelekt maşınlarına malik, müasir informasiya\ntexnologiyaları və soft proqram sistemləri ilə öyrədilmiş\tşəxsi heyyətə malik ordu\nGözünü açıb düşünməyə vaxt tapa bilməyən düşmən prosesi heç belə qavraya bilmədi. Dünya hərb tarixində ən sürətli hücum əməliyyatı kimi qiymətləndirilə bilən bu müharibə zamanı ordu hər günə təqribən Sinqapur kimi nəhəng iqtisadi potensiallı dövlətin ərazisi qədər ərazisini işğaldan azad etmişdir. 43 gündə azad olunan bu ərazilərdə 25 dənə Sinqapur kimi dövlət qurmaq olardı və bunlarda Sinqapur kimi bir Rusiya kimi nəhəng ölkədən bir neçə dəfə artıq iqtisadi potensial əldə etmək olar.\nİnformasiya yönündə uğurlu dərslər\n\tBu qısa zamanda siyasi və beynəlxalq müstəvidə görünməmiş, ağıla gəlməz\nuğurlar əldə edilmişdir, beynəlxalq aləm 180 dərəcə düşmənə qarşı\nyönəldilmişdir. Azərbaycanın son bir əsr ərzində beynəlxalq ictimaiyyətə çatdırılan pozitiv informasiyada daha çoxu son 4 ay ərzində çatdırılmışdır. Həm də intelektual səviyyəsinə görə qat qat yüksək.\n\tSon 4 ayda prezident Əliyevin və onun köməkçilərinin ağıllı, məntiqli, əsaslandırılmış çox saylı intervulerində bir dənə olsun beynəlxalq konvensiyaların əksinə, pozulmasına fikir tapıla bilməmişlər.\nBeynəlxalq öhdəliklər yönündə pozitiv uğurlar\nMən bildiyim analoji b. Konvensiya pozuntuları son 30 ildə 3 ölkədə olmuşdur.\n\tİraq-Küveyt. Bütün dünya qarışdı, sərhədlərin bərpasına İEÖ və Ərəb liqası ölkələri 60 milyard nəqd pul xərclədi. Bu işğaldan dəyən zərər bir trilyona yaxın oldu. Bunun üstündə Səddam asıldı, on minlərlə insan tələfatı oldu.\n\tRusiyanın Krımı ilhaq etməsi, sərhədlərini zorla dəyişməsi. Buna qədər Rusiya uyğun pozğuntuları Gürcüstanda, Moldovada etmiş, Azərbaycanda stimullaşdırmışdı. Dərhal Rusiyanın üstünə çoxsaylı sanksiyalar axıdılmış. Rusiya və Ukrayna kimi Avropanın iki nəhəng ölkəsinin iqtisadiyyatı\nçökdürülmüşdür. Avropa, Amerika böyük zərərlər görmüşdür. Ümumi zərərin məbləği yenə də bir trilyonu keçmişdir.\n\tAzərbaycan sərhədlərinin pozulması daha gobud formada və daha böyük zərərlə olmuşdur. BMT və dünya düzəninə məsul olan İEÖ bir neçə quru bəyənat və qətnamə ilə işlərini bitmiş hesab etdi.\n\tAzərbaycan təkbaşına həll etdi. Həm öz üzərinə düşən, həm də BMT və 38 İEÖ nin üzərinə düşən vəzifəni yerinə yetirdi və öz iqtisadiyyatını dağıtmadan, sürətli inkişafı təmin edərək. Əminəm Azərbaycan təcrübəsi ümumdünya konfliktlərinin həll olunmasında çox geniş istifadə olunacaq və Azərbaycanın köməyinə çox ehtiyac yaranacaq. Dünya ictimaiyyətini təqribən bir trilyon dollarlıq məsrəf və zərərdən azad etdi. Bu zərər və məsrəflərin 5%-ni İEÖ-lər dağıdılmış rayonların bərpasına bu və ya digər formada xərcləməyı borcludurlar.\nİşğaldan iqtisadi zərərlər\n\tZərərlər böyükdür, saysız-hesabsızdır. Amma bu qədər böyük zərərlər Azərbaycan iqtisadiyyatını çökdürə bilmədi. Əksinə Azərbaycan toparlandı, resurslarına sahib çıxdı, resurs bölgüsünü optimallaşdırdı və sürətlə iqtisadiyyatını dirçəldə bildi.\n\tİqtisadi inkişaf sürətlə getməklə qüdrətli ordu quruldu. 1 milyon qaçqın demək olar ki, heç bir kömək olmadan rahatlandı, yerləşdirildi, ev eşik sahibi edildi.\n\tMüstəqillik ərəfəsində faktiki bərabar iqtisadi potensiala malik iki ölkə arasındakı\niqtisadi inkişaf fərqi dört dəfəyə qalxdı.\n\tİqtisadi zərərlər müxtəlif hesablamalara görə 50 milyarddan 200 milyard dollara\nqədər qiymətləndirilir. Təzminat üçün müraciətlər Ermənistana sübut etmək\nolmurdu, amma İlham Əliyev Rusiya ilə birlikdə məcburi imza atdırdıqdan sonra cinayətkar kimi tərəf olduğunu qəbul etdi və indi artıq təzminat barəsində b.məhk. İş aqldırmaq olar.\nBərpanın təqribi dəyəri\n\tBərpa məsrəfləri təqribən 60 milyard dollar məsrəf tələb edir.\n\tƏlbəttə uzun müddət vaxt tələb edir.\n\tBərpa işlərini həyata keçirmək üçün birinci növbədə qanunvericilik bazası\nyaradılmalı və bununla da fərqli bir iqtisadi mexanizm qurmaq tələb olunur.\n\tHüquqi təminat üzrə artıq prezidentin start\tfərmanı var, bundan sonra bütün istiqamətlər detallaşdırılmalıdır. Belə sənədlər ləngiməmək məqsədi ilə pezidentin fərmanı ilə start verilməsi və sonradan qanun kimi parlamentə təsdiqə vermək\tolar. Əgər parlamentdə dəyişiklik nəzərdə tutlarsa qanunda əksini tapır və son qərar olaraq tətbiqə davam edilir.\n\tƏlbəttə, bərpa konsepsiyası və strategiyası ayrıca hazırlana və tətbiq oluna bilməz, bu strategiya müharibədən sonrakı iqtisadi islahatlar kontekstinə uyğun və birlikdə qurulmalıdır.\nBərpa strategiyasının prinsipləri\n\tElm və texnologiyaya əsaslanan rəqəmsal keçidin şərtlərinə uyğun mexanizm\n\tTəhlükəsizlik və riskin qarşısının alınması üçün beynəlxalq sığorta və təkrar\nsığorta sisteminin yaradılması\n\tYerləşdirmədə və maliyyələşdirmədə Türkiyə, İsrail, Pakistan və daha çox Azərbaycanlıların yaşayan ölkələr üçün xüsusi əlverişli rejim yaratmaq\n\tXarici kapital üçün bu bölgələrdə xüsusiilə əlverişli rejim yaratmaq, özəlliklə, ABŞ, Almaniya, BB, Yaponiya, Çin, C. Koreya, Sinqapur kimi ölkələrə tam manesiz rejim yaratmaq\n\tİmkan olduqca\txarici mənbələri cəlb etmək lazımdı. Xarici kapital həm də qoruma funksiyasini yerinə yetirir. Nə qədər güclü ordu olmasına baxmayaraq, bu bölgədə bəlli səviyyədə risk qalmaqda davam edir. Riski aradan qaldırmaq üçün sığorta köməyə çatır.\n\tTam təminatlı\tSığorta sistemi qurmaq zəruridir. Bunu isə yalnız dövlətin üzərinə qoymaq yanlış olardı. Mütləq beynəlxalq maliyyə kredit institutlarını və dünyanın sığorta nəhənglərinin cəlb etmək lazımdır. BVF və DB nəzdində fəaliyyət göstərən MİGA ilə artıq danışıqlara başlamaq vaxtıdır. Anthem income ABS, Allianz - Almaniya, Ping un insurance group - Çin kimi ən böyük şirkətlərdir, bunlarla danışıqlar başlamalıdır.\n\tBölgənin bərpası üçün böyük məbləğdə vəsait tələb olunur, qoyulan kapital riskdən, erməni terrorundan qorunmalıdır. Maliyyələşmə yükü əsasən ilkin olaraq neft fondunun üzərinə düşəcək, amma daxili və beynəlxalq maliyyə bazarlarında çox ciddi işləmək tələb olunacaq.\n\t1. Şuşa dünya azərbaycanlılarının və bütövlükdə türklərinin rəmzi paytaxt şəhəri elan olunur və qanuni status verilir. Bununla bərabar Şuşa offshore zona elan olunur, vergisiz biznes və bank sistemi qurulur. İstənilən böyük banklar burada sərbəst rəqəmsal filial qura bilər. Bu banklar vasitəsi ilə güclü kapital axını həyata keçirmək olar. Dünyanın ən böyük bankları bura dəvət olunur. Bir iri bankın təqribən 3-4 trilyon dollar bank aktivləri var, əgər belə bir bank bank aktivlərinin 0,1% -ni belə bu bölgələrdə yerləşdirsə, 3-4 milyard dollar vəsaitcəlb etmiş oluruq.\n\t2. Yerli banklar öz rəqəmsal filiallarını qurmalıdir, dövlətin bir bərpa bankı qurması və ya bərpa üzrə dövlətin agent bankı rolunu oynayan banka həvalə etməsi lazımdı. Bu məsələ, aqrar sənaye bankı və ya başqası ola bilər.\n\t3. Maliyyə mənbəələri cəlb etmək üçün beynəlxalq maliyyə və kredit institutları və həmçinin, inkişaf etmiş ölkələrin hökümətləri və çoxsaylı fondları ilə danışıqlara başlamaq məqsədəuyğundur. Beynəlxalq konvensiya və qaydalara görə bu onların beyn. İctimaiyyət qarşısında götürdükləri öhdəliklərdi. BVF, DB, BİA, BMK, MİGA, İİB, AYİB, AİB və s qurumlar həm maddi kömək, həm texniki kömək, həm kreditlər verə bilər. Amma hamısı ilə danışıqlar artıq başlanmalıdırş\nMaliyyə bazar alətləri\n\t1. Şuşa şəhərində maliyyə mərkəzinin və maliyyə bazarının qurulması\n\t2. Qurulmuş beynəlxalq bərpa sığorta qarantiyası ilə bərpa istiqrazlarının və digər maliyyə insrumentlərinin buraxılması və eyni zamanda onlara investisiya statusunun verilməsi xeyli vəsait toplamağa imkan verərdi.\n\t3. Bərpa sığorta və əmanətlərin sığorta fondu hesabına zəmanət verilmiş investisiya əmanətlərinin dövriyyəyə buraxılması. Bu həm əmanət və həm də investisiya kimi çıxış edəcək. Mərkəz bankı gərək indidən bu maliyyə alətlərinin təlimatını hazırlaşın.\n\tBərpa fondu üçün böyük miqdarda kredit resursları formalaşmalıdır. Bu\nməqsədlə illik ən azı 20 milyard kredit resursları yığılmalıdır.\n\tFaizlər bərpa zonasında 3-4 faizi aşmamalıdır.\n\tAzərbaycan maliyyə potensialı illik kredit resurslarının həcminin 100 milyard\nmanata çatdırmağa imkan verir. Bu gün 15-16 milyard həcmindədir.\n\tBu resursların və bərpa maliyyə vəsaitinin istifadəsi zamanı şəhid ailələrinin, qazilərin və müharibə iştirakçıların biznesinin özəl maliyyələşməsi rejimi tətbiq olunur. Subsidiya, faizsiz kreditlər və ən əlverişli şərtlər.\n\tMənə elə gəlir ki, şəhər və tarixi abidələrin bərpası 1988-ci il statusunda həyata keçirilsə daha yaxşı olardı, işğalda qalan miras 1988-ci il statuusna dönsə daha yaxşı olardı. Əlbəttə, burada əsas söz sahibi memarlarımız olacaq.\n\tBu bölgələrin barpası və investisiyaların yerləşdirilməsi zamanı bölgənin\niçğaldan azad olunması prosesində xüsusi rolu olan Türkiyə, İsrail, Pakistan və digər ölkələrin Azərbaycanlı vətəndaşlarına Azərbaycan Respublikası vətəndaşı statusu səviyyəsində hüquq verilməsi və həmçinin bərpa güzəştlərinin tətbiq olunması\n\tBöyük və dost dövlətlərdən əlverişli və güzəştli investisiya rejiminin elan\nolunması. Bu prosesə ən böyük gücləri qatmaq lazımdır. Bu bölgənin gələcək təhlükəsizliyinin qarantı ola bilərdi.\nElm sənayesinin qurulması\n\tBütün bərpa prosesi elmi- texnoloji inkişafın ən son nailiyyətləri əsasında həyata keçirilməsi zəruridir.\n\tRəqəmsal keçid dövrünə təsadüf edən hazırkı bərpa\nprosesi başa çatana qədər virtual -rəqəmsal keçid başa çatmış olacaq.\n\tBuna görə də bərpa prosesi ilk başlanğıcdan rəqəmsal prosesə, süni intelektlə və son model informasiya\nŞuşa rəqəmsal universiteti\n\tBu məqsədlə məşhur Türk, İsrail və dünyanın ən məşhur universitetlərində fəaliyyət göstərən Azərbaycan alimlərinin iştirakı ilə Şuşada rəqəmsal smart elmi tədqiqat və təhsil universitetinin qurulması və xaricdəki Azərbaycan iş adamlarının bu işə cəlb olunması.\n\tBu təklif hörmətli alimimiz, Rutger universitetinin professoru GUBAD İbadoğlu tərəfindən də səsləndirilmişdir. Bu işə Nobel mükafatı laureatı hörmətli prof. Əziz Sancarın da dəvət olması məqsədəuyğundur.\n\tUniversitetdə bir neçə elmi labaratoriya yaradıla bilər. İlk növbədə\nproqramlaşma, süni intellekt, nüvə tədqiqatları, fəza tədqiqatları, genalogiya\nvə s yaratmaq olar. Bu laboratoriyalar həm də böyük gəlir mənbəyi ola bilər.\n\tDigər regionlarda da elmi təşkilatlar və startap şirkətlərin yaratmaq zəruridir.Bununla bərabər bütün Azərbaycan üçün pilot layihə olaraq Şuşada smart şəhər qurulması bütün ölkə üçün çox böyük effekti verərdi.\n\tSünayenin bərpası üçün ən yaxşı təcrübə ikinci dünya müharibəsindən sonra faşistlərin dagıtdıqları Avropa şəhərlərinin bərpasıdı. Bu yolla da bizim bu bölgələrdə barpa işlərini aparmağımız məqsədəuyğundur.\n\tMaliyyələşmə prosesində əsas yük beynəlxalq maliyyə-kredit qurumlarının və İEÖ üzərinə düşməlidir. Bizim əsas vəzifəmiz beynəlxalq konvensiya və müqavilələrə əsasən bu mənbəələri bərpa bölgəsinə adaptə etməkdir.\n\tSənayenin bərpası İsrail və Türkiyə mütəxəssisləri və texnologiyaları əsasında\nkoordinasiya olunması daha uyğundur.\n\tElmi-texnoloji və hərbi texnoloji sahələr prioritet elan olunması\n\tHər şəhərdə və iri qəsəbələrdə sənaye və aqrar industriya parklarının\nKənd təsərrüfatı və meşələrin bərpası\n\tKənd təsərrüfatının bərpası əsasən İsrail texnoloji və elmi\nsistemi ilə bərpa olunması məqsədəuyğundur.\n\tBu məqsədlə İsrailin Moşav fondu ilə bərabər layihə sisteminin\nhazırlanması və respublika təliminin keçirilməsi zəruridir.\n\tBu məqsədlə Cənubi Koreyanın KOPİA proqramı ilə və Avropa ittifaqı ilə əməkdaşlıq mexanizminin yaradılması və pilot layihələrin həyata keçirilməsi işi daha da sürətləndirə bilərdi.\n\tMeşələr məhv edilib, dorğanıb, çatmadıqlarını qəsdən yandırılıb sıradan çıxarıblar. Bu region üçün böyük fəlakətə gətirib çıxara bilər: ekologiyaya, oksigenlə təminata, su təminatına, ətraf mühitin cirklənməsinə ağır zərbə vura bilər. Meşələrin\nbərpasına beynəlxalq ekologiya təşkilatlarının cəlbi vacibdi.\nNəqliyyat və rabitənin bərpası, turizm və tarixi abidələrin bərpası\n\tNəqliyyat dəhlizlərinin yenilənməsi, bütün dəmir yol xəttlərinin bərpası və yalnız sürətli dəmir yolu xəttləri ilə. Hunday, Simens və digər sirkətlərin iştirakı ilə bütün istiqamətlərdə sürətli dəmir yollarının çəkilməsi\n\tAvtomobil yollarının da iki istiqamətdə layihələndirilməsi: mövcud yolların\nəsasən dövlət tərəfindən yenilənməsi, həmçinin paralel olaraq xarici iri\nşirkətlərin dəvət olunması, öz hesablarına paralel pullu yolların çəkilməsi və\nhəmin şirkətlərin idarəçiliyinə verilməsi.\n\tİri bölgələrdə yeni hava limanlarının inşaası\n\tTurizmin potensialı böyükdür, bu sahədə ciddi addımlr atılması vacibdir\n\tTarixi abidələrin bərpasına beynəlxalq təşkilatların, o cümlədən BMT-nin cəlb


Afn.az > Çap versiyası > Yerli kişmişi üzüm sortlarının dequstasiyası keçirilib\nƏsas Səhifə > Son Dəqiqə > Yerli kişmişi üzüm sortlarının dequstasiyası keçirilib\nAqrar Elm və İnnovasiya Mərkəzinin Üzümçülük və Şərabçılıq Elmi-Tədqiqat İnstitutunun Abşeron Təcrübə Təsərrüfatında yerli üzüm sortlarının dequstasiyası keçirilib.\nKənd Təsərrüfatı Nazirliyindən AFN-ə verilən məlumata görə, dequstasiya prosesində son illər üzərində elmi-seleksiya işləri aparılan sortların dad, əmtəə görünüşü kimi keyfiyyət göstəricilərinə baxış keçirilib, onlardan alınan şərabların xüsusiyyətləri qiymətləndirilib. Dequstasiyada məqsəd irigiləliyə görə yaxşılaşdırılma proqramına cəlb olunmuş yerli kişmişi və aztoxumlu süfrə üzüm sortlarının müsbət tərəflərinin fermer və istehsalçılara çatdırılmasıdır.\nİnstitutun direktor əvəzi, aqrar elmlər üzrə elmlər doktoru Vüqar Səlimov bildirib ki, yerli sortların genefondunun qorunması və daha da zənginləşdirilməsi istiqamətində ampeloqrafik tədqiqatlar aparılır. Azərbaycanda vaxtilə 600-ə yaxın üzüm sortları əkilib-becərilmişdi. Onlardan 400-ə qədərini yerli üzüm sortları təşkil edir. “Dünyanın ən yüksək məhsuldar və keyfiyyətli, salxım və gilələrinin gözəl görkəmi ilə seçilən, ən qiymətli süfrə, texniki və kişmişi üzüm sortları məhz bizim ölkəmizdə bitir. Onlardan məhsuldarlığı, öz dadı, keyfiyyəti, rəngi, istifadə istiqaməti ilə fərqlənən Ağ və Qara şanılar, Təbrizi, Bayanşirə, Mədrəsə, Ağ Xəlili, Sarıgilə, Şirvanşahı, Həməşərə, Xindoqnı, Hüseyni, Nəqşəbi, Misqalı, Şamaxı mərəndisi, Qara və Ağ Aldərələr, Ağ kişmişi, Ağ oval kişmişi, Çəhrayı kişmişi və s. çoxsaylı digər sortları göstərə bilərik. Ancaq bunların da içərisində elələri var ki, onlar dünyada da nadir sortlardır. Məsələn, yerli Şirvanşahı sortunun gilələrində tam yetişmə zamanı 27-33 q/100 sm3 şəkərlilik toplanır. Bayanşirə sortu isə dünyada ən yüksək məhsuldar sortlardan biri kimi hesab olunur. Belə ki, formasından asılı olaraq bir tənəyin məhsulu orta hesabla 12-20 kq-a çatır ki, bu da hektardan 35-45 ton üzüm məhsulu deməkdir”- deyə V.Səlimov bildirib.\nHazırda institut əməkdaşları tərəfindən üzüm sortlarınının xarici sortlarla müqayisədə çatışmayan əlamətlərinin aşkarlanması, rəqabətə davamlılığını yüksəltməyə yönəlmiş seleksiya işləri aparılır, sortlarda müasir tələbatlarla uzlaşmayan əlamətlərin yaxşılaşdırılmasına yönəlmiş seleksiya proqramlarının həyata keçirilməsi təmin olunmaqdadır.


Edelveys əməliyyatı — Vikipediya - Haqqinda Melumat - Vikipedia\nEdelveys əməliyyatı — Vikipediya\nEdelveys əməliyyatı (alm. Edelweiß) — Üçüncü Reyxin Qafqazı zəbt etmək planı. Bu plan Avropanın ən məşhur dağ güllərinin birisi olan edelveysin şərəfinə adlandırılmışdır. Almanların planı Qafqaz və Azərbaycanın Bakıda yerləşən neft yataqları üzərində kontrol ələ keçirməkdən ibarət idi. Həmin əməliyyat iyulun 23-də 1942-ci ildə Hitler tərəfindən təsdiq olunub. Əsas hərbi qüvvələr Vilhelm List idarə etdiyi "qrup A" ordusu, 1-ci zirehli avtomobil və tank ordusu (Evald fon Kleyst), 4-cü zirehli avtomobil və tank ordusu (polkovnik-general Herman Hot), 17-ci ordu (Riçard Rof), 4-cü hava donanmasının bir hissəsi (General-feldmarşal Volfram Frayher fon Rixthofen) və Rumıniyanın 3-cü ordusu (general Petre Dumitresku) daxil edirdi. Qrup A ordusu qərbdən Fyodor fon Bokun idarə etdiyi qrup B ordusu və cəmi 1000 təyyarə olan 4-cü hava donanmasının qalan hissəsi tərəfindən təmin olunurdu. Quru qoşunların içərisində 15000 neft fəhlələri ilə yanaşı 167,000 əsgər, 4,540 pulemyot və 1,130 tank var idi.\nAlmaniyada "Qafqazda alman neft", "Ost-Öl" və "Karpaten-Öl" kimi bir neçə neft şirkətləri yaradılır. Onlar ekskluziv olaraq Qafqaz neft yataqlarını istismar etmək üçün 99 illik icarə haqqı alırlar. Bu məqsədə uyğun olaraq sovet neftçiləri tərəfindən sonradan istifadə olunan çoxlu borular təmin olunur. Leytenant-general Nidenfurun nəzarəti altında xüsusi iqtisadi inspeksiya "A" yaradılır. Neft yataqlarının bombardmanı qadağan olunur. Həmin yataqları Nikolay Baybakov və Semyon Budyonnı idarə etdiyi qoşunlar tərəfindən məhv etməsindən müdafiə etmək üçün SS döyüşçülərdən və kazaklardan ibarət olan xüsusi polklar yaradılır. Abverın başçısı "Şamil" adlı hərbi əməliyyatı hazırladı, və bu əməliyyata görə Qroznı, Malqobek və Maykopəraziləri zəbt etməsi nəzərdə tutulub. Onlar yerli qiyamçılardan da dəstək alırlar.\nƏsas məqalə: Qafqaz döyüşü\nİzyum-Barvenkovsk istiqamətində sovet əks-hücumu dayandırıldıqdan sonra alman B ordular qrupu Qafqaza cəld hücum etdi. Qafqazın qapıları kimi tanınan Rostov-na-Donu 1942-ci il iyulun 23-də işğal olunmasından sonra Evald fon Klaystın tank qoşunları Qafqaz dağ silsiləsini keçdilər. "Edelveys" divizisının komandiri Hubert Lanz Kuban çayı hövzəsinin darlığından irəliləyərək və Maruxski aşırımı, Teberda, Uçkulan çaylarını, Kruxorskı aşırımı keçərkən, eyni zamanda Xotyu-tau aşırımından Baksan çayın yuxarı hissələri və Donquz-Orun, Beço aşırımlarını blokadaya almağa qərara gəldi. Cinah menevrləri ilə Qafqaz silsiləsini Sançaro, Kluxorski və Maruxski aşırımlar yolu ilə Kutaisi, Zuqdidi, Suxumi və Tbilisiyə çatmaq üçün keçilməli idi. 4-cü dağlı diviziyanın qoşunları bir yerdə bu əməliyyatda fəallıq göstərirdilər. Onlar Suxumi istiqamətinə 30 km irəli çəkilməyə bacardılar. Kuban ərazisindən hücuma keçmək, Elbrusa gedən yollarını ələ keçirmək, və Edelveys cinahlarının təhlükəsizliyini təmin etmək üçün 150 əsgərdən ibarət və polkovnik-general Qrot komandanlığı altında olan avanqard yaradıldı. Köhnə Qaraçayı, Xurzuk və Ullu-kam Qorqeni keçərkən həmin dəstə sovet qoşunları tərəfindən müdafiə olunmayan Xotyu-tau aşırımına çatdı. Xotyu-tau aşırımına tezliklə təzə ad verilib: "General Konrad aşırımı".\nKrasnodar-Pyatiqorsk-Maikop istiqamətini tutan əməliyyatın başlanğıc nöqtəsi , 1942-ci il avqust ayının 10-da təyin olunur. Avqustun 16-da fon Hirşfeld idarə etdiyi batalyon hiylə ilə Kadar dərəsini ələ keçirir. Avqustun 21-də bayrağı Qafqazın ən uca nöqtəsi olan Elbrus zirvəsində asılır.\nLast edited on 17 sentyabr 2021, at 08:06\nBu səhifə sonuncu dəfə 17 sentyabr 2021 08:06 tarixində redaktə edilib.


22/10/2020 [17:16] - Cəmiyyət - ( 1365 dəfə baxılıb)\nDünən Təhsil Nazirliyinin təşəbbüsü və Təhsil İnstitutun tərəfdaşlığı ilə Əməkdar elm xadimi, professor Şahlar Əsgərovun “Təhsilə yeni baxış” adlı məqaləsinin tezisləri ətrafında müzakirə aparılıb. Təhsil Nazirliyi yanında İctimai Şura üzvlərinin də qatıldığı onlayn formatda keçirilən müzakirələrdə xüsusi olaraq vurğulanıb ki, məqalədə qeyd edilən əsas tezislərdən biri məhz vətənpərvərlik olduğundan gənclərin vətənpərvərlik ruhunda tərbiyəsi istiqamətində təkmilləşdirmə işlərinin aparılması tapşırıq kimi qarşıya qoyulan vəzifələrdən biri olub, müzəffər ordumuzun rəşadətli qələbələri fonunda xüsusi aktuallıq kəsb edir.\nProfessorun uzunillik təcrübəsinə və tarixi faktlara əsasən gəldiyi qənaətinə görə kamil insanlardan təşkil olunmuş cəmiyyətlərdə prinsipcə parçalanma ola bilməz. Çünki, kamil insanlar problemləri güclə yox, ağılla həll edərlər. Cəmiyyəti bu istiqamətdə aparmaq üçün təhsilin ali məqsədi kamil insan yetişdirmək olmalıdır. Kamilliyin meyarı olaraq ictimai mənafenin şəxsi mənafeyə olan nisbətin götürmək olar. Təhsil vasitəsi ilə kamilliyi artırıb və ya azaltmaq mümkündür. Bunun üçün təhsilə baxış dəyişməli, təhsilin paradiqması yenilənməlidir. Təhsil düzgün qərarlar qəbul etmək səriştəsi formalaşdırmalı, təhsil prosesinin iştirakçıları cəmiyyətin və bəşəriyyətin inkişafına töhfə kimi dəyərləndirilməlidir.\nBu baxımdan sosial fenomen kimi təhsilin özünə baxış dəyişməlidir. Biz də təhsilə məqsəd kimi yox, vasitə kimi baxmalıyıq. Yəni, ümumi halda təhsil fenomeninə baxış, xüsusi halda təhsilverənə və təhsilalana münasibət dəyişməlidir. Gənclərə elə təhsil verməliyik ki, onlar gələcəkdə içərisindən keçdikləri hadisələrlə bağlı düzgün qərarlar qəbul edə bilsinlər. Hadisələrin, proseslərin obyekti yox, subyekti olsunlar. Təhsil düşüncəni kamilləşdirməlidir, gənclərə vətəni sevmək, şərəflə yaşamaq keyfiyyətəri təhsilalanlara öyrətməlidir. Vətənpərvərliyin açarı təhsilin məzmunundadır.\nGənclərimizin müxtəlif səbəblərdən xarici universitetlərə axmasının qarşısını almaq üçün qəbul imtahanları çox sadələşdirilməlidir. Ali məktəblərin girişində test yumşaq, çıxışında isə ciddi aparılmalıdır. Başqa sözlə, ali məktəblər giriş qapılarını gen, çıxış qapılarını dar açmalıdır. İndiki dönəmdə ciddi qəbul imtahanlarına ehtiyac yoxdur. Ən azı ona görə ki, təyinat yoxdur. Abituriyentlərə ixtisas seçimi azadlığı verilməlidir. Ali təhsildə liberal qaydalara üstünlük verilməlidir. Dövlət universitetləri ilə özəl universitetlər arasında rəqabət yaratmaq üçün, vahid dövlət nişanlı diplomdan imtina edilməli və hər bir özəl məktəb öz diplomunu verməlidir.\nVacib tezislərdən biri müəllim əməyinin layiqincə qiymətləndirilməsi ilə bağlıdır. Müəllimlərin təqaüd məsələsinə də baxış dəyişməlidir. Fiziki və əqli əməklə məşğul olanların təqaüd məsələsinə baxış eyni cür olmamalıdır. Belə ki, fiziki əməklə məşğul olanların enerjisi yaşa dolduqca tükənir. Əqli əməklə məşğul olanların enerjisi, əksinə, yaşa dolduqca artır. Praktiki həyatda bu fərqi nəzərə almaq lazımdır. Məktəb dəyərli müəllimlərin təqaüdə çıxmasına maraqlı olmamalıdır. Məktəb həm də psixoloji laboratoriyadır. Milli birliyin, vətənə sevginin, milli ruhun rüşeymləri məktəbdə formalaşır.\nTezislərdə koronavirus dövründə təhsilin təşkili məsələləri də geniş yer alıb. Ölkəmizdə təhsilalanların sayı 1,6 milyon, təhsilverənlərin sayı 150 min nəfərdir. Ali məktəbdə təhsil alanlarımızın sayı təqribən 100 min nəfər, alim və müəllimərin sayı 30 min nəfərdir. Hər bir təhsil alanın valideynlərini də nəzər alsaq, görərik ki, Azərbaycan cəmiyyətinin yarısı təhsil qayğıları ilə yaşayır. Başqa cür ifadə etsək, cəmiyyətimiz təhsil oxu ətrafında fırlanır. Əgər biz bu hərəkəti dayandırsaq, faciəvi hadisələrlə qarşılaşa bilərik. Bu səbəbdən biz istənilən pandemiya şəraitində təhsil verməyi bacarmalıyıq. Nazirlər Kabineti yanında Operativ Qərargahın göstərişlərinə ciddi əməl etməklə, ənənəvi üsulla təhsili hökmən davam etdirməliyik.\nMüzakirəni açan Təhsil nazirinin müşaviri Elnur Nəsibov, müzakirələrdə çıxış edənlərdən Təhsil İnstitutunun direktoru səlahiyyətlərini müvəqqəti icra edən Anar Nağıyev, Təhsil İnstitutunun direktor müavini Ənvər Abbasov, şöbə müdirləri Piralı Əliyev, Akif Abbasov, Hümeyir Əhmədov, İntiqam Cəbrayılov, Təhsil Nazirliyi yanında İctimai şuranın katibi İlqar Orucov, təhsil eksperti Qoşqar Məhərrəmov, təhsilin idarə olunması ixtisası üzrə mütəxəssis Cəfər Mənsimi və digərləri tezislərinin fəlsəfi və praktiki baxımdan müzakirəsinin vacibliyini qeyd edərək, tariximizin şərəfli səlnaməsinin yazıldığı vaxtda təhsillə bağlı vacib məsələlərin müzakirəsinin davam etdirilməsinin əhəmiyyətini vurğulayaraq, təhsillə bağlı yazılan məqalənin nazirlik tərəfindən müzakirəyə çıxarılmasını təhsilə yeni yanaşmanın bir aspekti kimi dəyərləndiriblər.\nSonda Təhsilin məzmununa baxışın dəyişilməsinin vacibliyini vurğulayan məqalənin müəllifi Şahlar Əsgərov müzakirənin təhsilə olan dəyərin göstəricisi olduğunu bildirərək təşkilatçılara təşəkkür edib. İki saatdan artıq davam edən müzakirələrin əsas qayəsi ondan ibarət oldu ki, təhsil milli-bəşəri dəyərləri qorumalı və yeni dəyərlər yaratmalıdır. Təhsilin missiyası keçmiş nəsillərin yaratdığı dəyərləri gələcək nəsillərə çatdırmaq, düzgün qərarlar qəbul etmək bacarığını gənclərə öyrətməkdir. Təhsilin məzmunu elə mükəmməl olmalıdır ki, özünü yox, milləti sevən gənclər yetişsin, məzunlar şəxsi maraq yox, ictimai maraq daşıyıcıları olsunlar. Öz tarixini bilməyən gəncdən vətənpərvər olmaz


Ziyad Səmədzadə: Dövlət büdcəsində neftin qiymətinin 45 dollardan götürülməsi hədəflərə nail olmağa imkan verəcək\nAna səhifə » Qəzetin pdf formatı\t» Ziyad Səmədzadə: Dövlət büdcəsində neftin qiymətinin 45 dollardan götürülməsi hədəflərə nail olmağa imkan verəcək\n2018-ci ilin dövlət büdcəsində bir barrel neftin qiyməti 45 dollardan götürülüb. Bu rəqəm daha çox və ya daha az ola bilərdi. Birinci halda hökumət risklərə məruz qala, ikinci halda isə iqtisadi-sosial inkişafımızdan geri qala, bir sıra mühüm layihələrin reallaşmasında çətinliklərlə üzləşə bilərdik.\nAZƏRTAC xəbər verir ki, bunu Milli Məclisin bugünkü plenar iclasında “Azərbaycan Respublikasının 2018-ci il dövlət büdcəsi haqqında” qanun layihəsinin müzakirəsi zamanı iqtisadi siyasət, sənaye və sahibkarlıq komitəsinin sədri Ziyad Səmədzadə deyib.\nZiyad Səmədzadə bildirib ki, 2018-ci il üçün neftin bir barelinin 45 dollardan götürülməsi qarşıya qoyulan hədəflərə nail olmağa imkan verəcək. “Biz təhlillər apardıq. Son 15 ilin təcrübəsi göstərir ki, dövlət büdcəsinin gəlirləri 1-2 il istisna olmaqla ildə cəmi 1,8-2 milyard manat artır. Ən yüksək artım 2007-2008-ci illərdə baş verib. Bu illərdə dövlət büdcəsinin gəlirləri 4 milyard manat artıb. Bu zaman neftin qiyməti 71 dollardan 96,5 dollara qədər artmışdı. İkinci hal 2011-ci ilə təsadüf edir. Bu zaman dövlət büdcəsinin gəlirləri 4,3 milyard manat artmışdı. Bu zaman neftin qiyməti 79 dollardan 104 dollara qalxmışdı. Bu gün isə biz büdcə gəlirlərinin 3,3 milyard manat artmasını təmin edirik. Belə bir yanaşma Azərbaycan hökumətinin son illərdə apardığı iqtisadi siyasət nəticəsində iqtisadi potensialın möhkəmlənməsi, yaradılan yeni müəssisələr, yeni iş yerlərinin nəticəsində mümkün olub”, - deyə komitə sədri vurğulayıb.


25 il öncə Lələtəpədə şəhid olan döyüşçülərin xatirəsi anıldı - FOTOLAR » Karabakhmedia.Az\nTarix:21-04-2019, 16:25 Kateqoriya:Manşet / Qəhrəmanlar / Cəmiyyət\n21 aprel 1994-cü ildə Lələtəpə uğrunda gedən döyüşdə şəhid olmuş döyüşçülərin məzarları ziyarət olundu.\nKarabakhmedia.az xəbər verir ki, "Qarabağ Müharibəsi Əlilləri, Veteranları və Şəhid ailələri" İctimai Birliyinin Laçın rayon şöbəsinin təşkilatçılığı ilə II Fəxri Xiyabanda anım tədbiri keçirilib. Anım günündə şəhidlərin ailə üzvləri, onlarla çiyin-çiyinə savaşmış döyüş yoldaşları iştirak ediblər. Ölkəmizin azadlığı və ərazi bütövlüyü uğrunda mübarizədə canlarından keçmiş qəhrəman Vətən övladlarının xatirəsini anılıb, məzarları üzərinə gül dəstələri düzülüb.\n25 il öncə, 21 aprel 1994-cü ildə Lələtəpə uğrunda gedən qanlı döyüşdə Laçın polisi taborunun döyüşçüləri Nazim Abdullayev (ölümündən sonra “Azərbaycan Bayrağı” ordeni ilə təltif edilib), Vüqar Abdullayev, Həmid Xəlilov, Həbib Xəlilov, Məzahir İsmayılov, Yusif Bayramov, Elman Yusifov gedən döyüşlərdə qəhrəmancasına şəhid olmuşlar, Babək Aslanov, Rəfael Mirzəyev, Nərman Süleymanov, MikayılZeynalov, Abbas Abbasov isə ağır yaralanmışdılar.\nAnım mərasimində Birləşmiş polis qüvvələrinin komandiri, polkovnik Akif Səlimov 1994-cü ilin 21 aprel döyüşü haqqında danışaraq, Laçın polis taboru tərəfindən Lələtəpə yüksəkliyinin işğaldan azad olunması haqqında geniş məlumat verib. Qarabağ müharibəsində taborun keçdiyi şərəfli döyüş yolundan, "Horadiz əməliyyatı"nda və Lələtəpənin düşməndən azad olunmasında gedən qanlı döyüşdə qəhrəmanlıq göstərən döyüşçülərin şücaətindən danışıb.\n“Qarabağ Əliləliri, Veteranları və Şəhid Ailələri” İctimai Birliyinin Laçın rayon təşkilatının sədri Babək Aslanov, Laçın polis taborunun komandiri Çingiz Abbasov, Laçın alayının qərargah rəisi Rafiq Nağıyev 21 aprel döyüşələrində şəhid olmuş yoldaşlarının həyat və döyüş yolundan danışıblar.\nQeyd olunub ki, 25 il öncə Azərbaycan Silahlı Qüvvələri tərəfindən Füzuli rayonunun 22 yaşayış məntəqəsinin və Horadiz şəhərinin erməni işğalından azad edilməsi Azərbaycanın müasir savaş tarixində böyük əhəmiyyətə malikdir. Lələtəpə yüksəkliyinin ermənilərdən təmizlənməsində igidlik göstərən Laçın polisinin döyüşçüləri Azərbaycanın ərazi bütövlüyü uğrunda canlarını fəda edərək şəhidlik zirvəsinə ucalıblar. Həmin döyüşdə şəhid olan yeddi nəfərin timsalında şəhidlərimizin, milli qəhrəmanlarımızın cəsurluğu və rəşadətini Vətənini sevən hər kəs üçün örnək olmalıdır.\nÇıxış edənlər qüdrətli Azərbaycan Ordusunun düşmənə hər an tutarlı zərbə vurmağa hazır olduğunu, Vətən uğrunda qurban gedən şəhidlərimizin qanının yerdə qalmayacağını, Ali Baş Komandan İlham Əliyevin əmri ilə Qarabağ uğrunda müqəddəs savaşa hər an hazır olduqlarını bildiriblər.\nVurğulanıb ki, dövlətimiz şəhid ailələrinin sosial müdafiəsinin gücləndirilməsi üçün mütəmadi tədbirlər görür. Onlara təyin edilən Prezident təqaüdü, mənzil şəraitlərinin yaxşılaşması üçün atılan addımlar həmin ailələrin maddi rifah halının yaxşılaşmasına göstərilən dövlət qayğısının bariz nümunəsidir.\nXarırladaq ki, "Horadiz əməliyyatı"nda igidlik göstərən Laçın polis taborunun döyüşçüləri 1994-cü ilin yanvar-fevral aylarında Füzulinin Bala Bəhmənli, Böyük Bəhmənli, Alayatı, Cocuq Mərcanlı kəndlərini azad etmişdi. 21 aprel 1994 cü ildə ağır döyüşdən sonra işğaldan azad edilən Lələtəpə yüksəkliyi sonra Milli ordu hissələrinə təhvil verilmişdi.\nQarabağ müharibəsində 300 nəfər şəxsi heyyətdən ibarət Laçın polis taborunun 47 nəfəri şəhid olub, 3 nəfər "Azərbaycanın Milli Qəhrəmanı" fəxri adına layiq görülüb, 4 nəfər "Azərbaycan Bayrağı" ordeni ilə təltif olunub, onlardan ikisi hazırda xidmətini davam etdirirlər.


Genlərin insanı idarə etməsi fikri yanlışdır - Ən Son Xəbər\nTəkamülçü media yolu ilə insanlara təlqin edilən materialist fərziyyələrdən biri insan davranışlarının təkcə genetik amillərin təsiri ilə müəyyən edildiyi iddiasıdır. Bu iddianın tərəfdarları insanın göz rəngi kimi fiziki xüsusiyyətləri ilə yanaşı davranışlarının da genlər tərəfindən müəyyən edildiyini fərz edirlər. Davam edən genetik tədqiqatların mediada müntəzəm olaraq bu prizmadan şərh olunması laboratoriya reallıqlarına zidd, xurafat tipli bir sıra fikirlərin cəmiyyət içində elmi məlumat olduğu təəssüratını yaradıb. Beləliklə, “bizi insan edən amil genlərlə məhdudlaşır” kimi tanınan “gen yalanı” meydana çıxıb.\nGenlər və davranışlar arasında əlaqə iddiaları əsassızdır\nGen yalanı cəmiyyətə nümayiş etdirilən üzü ilə pərdə arxasındakı əsl xarakteri baxımından böyük təzad ortaya qoyur. Qəzet oxuyan və televiziya xəbərlərini seyr edən insanlara “alkoqolizm geni”, “şizofreniya geni”, “homoseksuallıq geni” kimi xəyali anlayışların elmi təcrübələrlə sübut edilmiş həqiqətləri əks etdirdiyi təlqin edilir. Halbuki bunlar təcrübi sübutlarla təsdiqlənmiş həqiqətlər olmaqdan tamamilə uzaqdır. Bu iddiaların elm dünyasında heç bir qiyməti yoxdur. Ömürləri “saman alovu” kimidir. Bunları reklam məqsədi ilə şişirdən qəzetlərin üz qabığında işıqlandırıldıqdan qısa müddət sonra sönüb gedirlər.\nTəkamülçü elm jurnalı “Science”da bu mövzu ilə bağlı dərc edilən “Genlər və davranış” başlıqlı məqalədə bunlar ifadə edilir:\n“Elm adamları müəyyən genlərin və ya xromosom sahələrinin davranış xüsusiyyətləri ilə əlaqəli olduğunu dəfələrlə iddia etdilər, amma əldə etdikləri tapıntılara [başqa tədqiqatlarda] yenidən nail olunmadığından, bunları geri götürmək məcburiyyətində qaldılar… Bu iddiaların hamısı böyük ruh yüksəkliyi ilə elan edildi. Hamısı populyar mediada sorğu-sualsız qarşılandı, amma artıq hamısı etibarını itirib”.1\nGenlərin insanı insan edən xüsusiyyəti yoxdur\nİnsanı insan edən xüsusiyyəti üstün ağıl sahibi olmasıdır. Genlərin isə bu xüsusiyyəti meydana gətirən heç bir gücü yoxdur. Genlər DNT-də olan və adenin, quanin, sitozin və timin kimi molekullardan əmələ gələn zəncirlərdir. Bu molekullar düşünə, hiss edə bilməyən varlıqlardır. İnsan ağlının bu genlərdən irəli gəldiyi inancı tamamilə ağılsızlıqdır və heç bir elmi əsasa söykənmir. “Nature” jurnalında nəşr olunmuş kitab təqdimatında məsələ ilə bağlı bu ifadələrə yer verilib:\n“… Genlərin necə ağıl istehsal etdiyini açıqlaya bilərikmi?.. Bu kitaba görə genlər beyini inşa edir. Bu beyinlər elastik olmaq və öyrənmək üçün dizayn edilib. Ancaq genlərdən atlayıb ağıla gəlmək dolayı açıqlamadır. Bu sual hal-hazırda cavablandırıla bilmir və bu cavabın haradan gələcəyi də tam olaraq bəlli deyil”.2\nBeləliklə, insanın xüsusiyyətlərinin təkcə genlərdən qaynaqlandığı inancı da elmi olaraq əsassızdır. “Science” məqaləsində bu həqiqət belə ifadə edilir:\n“Genlər və ətraf mühit arasındakı qarşılıqlı təsir populyar mediada “dalaşqanlıq genləri”, “zəka genləri” kimi anlayışlarla yayılmış vəziyyətindən daha mürəkkəbdir… Genlərin təsirini göstərən faktlar eyni zamanda genetik olmayan amillərin də olduqca təsirli olduğuna işarə edir”.3\nGen yalanı ilə bağlı digər bir ziddiyyət də insanın gen sayında ortaya çıxır. “İnsan genomu layihəsi”ndə təsbit edildiyi kimi, insanların yalnız 25000-ə qədər geni var və bu say soxulcanın gen miqdarının ancaq üçdə birinə uyğun gəlir. Əgər bütün insan xüsusiyyətləri bir gendən ortaya çıxırsa, onda insanla soxulcan arasındakı ensiklopediyaları dolduracaq qədər çox fərqlilik bu qədər az sayda genlə necə izah oluna bilər? Əlbəttə, izah oluna bilməz. “Celera Genomics”in rəhbəri və məşhur genetik Kreyq Venter də: “Genlər bizi biz edən şeylərin hamısını açıqlaya bilməz”, – deyərək bu həqiqəti qəbul edir.4\nİnsan davranışları molekulyar proseslərin nəticəsi deyil. İnsanın şəxsiyyəti qeyri-maddi anlayışdır. İnsanın davranışlarının mənbəyi Allahın ona verdiyi vicdan və nəfisdir.\nGenlər və davranışlar arasında əlaqə iddiaları elm adamlarının topladıqları məlumatları öz ehkamları əsasında “yığıb-quraşdıraraq” təəssürat yaratmaq səylərindən ibarətdir.\nMəsələn, bir tədqiqatçının insan davranışlarının planetlərin hərəkətlərindən qaynaqlandığına dair cəfəng bir inancı varsa, bəzi insanları yoxlaya bilər və Saturnla Yupiterin yerini göstərən xəritələrə baxaraq planetlərin mövqeyi ilə bu insanların davranış xüsusiyyətləri arasında paralelliklər olub-olmadığını araşdıra bilər. Bunların nəticəsində “Saturn dava-dalaş planetidir”, “Yupiter yeniliklərə açıq olmaq planetidir” kimi iddialarla ortaya çıxa bilər. Ancaq apardığı ölçmə və əlaqələndirmələr planetlərin insan davranışlarını müəyyən etdiyini sübut etməyəcək.\nBundan əlavə, insan davranışları çox mürəkkəbdir və bunların ən inkişaf etmiş psixoloji testlərlə ölçülməsi belə, demək olar ki, mümkün deyil. “New Scientist” jurnalında Karen Şmidt imzası ilə dərc olunan məqalədə məsələ ilə əlaqədar olaraq bunlar yazılır:\n“Davranış göz rəngi kimi irsi xüsusiyyətlərin əksinə, elmi olaraq ayırd edilməsi və ölçülməsi çətin şeydir. Bir çox davranış bir-birindən az dərəcələrlə fərqlənir – insanlar çox utancaq, çox sosial ola bilər, amma eyni zamanda bunun ikisi arasında bir yerdə də ola bilər. Bu müxtəlifliklərin ən inkişaf etmiş psixoloji testlərlə belə ölçülməsi, hardasa, qeyri-mümkündür”.5\nDavranışın ölçülməsi, demək olar ki, mümkün deyilsə, bunun genlərlə elmi olaraq möhkəm təməllərə söykənməsi tamamilə mümkün deyil. Çünki genlər minlərlədir və üstəlik, bir-birilə mürəkkəb qarşılıqlı əlaqədədir. Genlərdə mövcud olan məlumat kodlaşdırdıqları zülalın amin turşu ardıcıllığından ibarətdir. Heç bir genin üzərində hansı davranışa nəzarət etdiyi yazılmır. Vəziyyət belə ikən, “A davranışına X geni tərəfindən nəzarət edilir” kimi yanaşmaların hər hansı həqiqi məlumata əsaslanmadığı aydındır.\nMiçiqan Universitetinin sosial psixologiya üzrə professoru Stenton Pil (S. Peele) və Seynt Maykl Kolleci, psixologiya bölməsinin tədqiqatçısı Riçard Deqranprenin (R. DeGrandpre) də qeyd etdiyi kimi: “Genetik araşdırma elm donu geyinmiş olsa da, [gen yalanı ilə bağlı] bu başlıqların çoxu həqiqət deyil, reklam məqsədli şişirtmələrdir”.6\nİnsanı sanki “genlərinin təsiri altında kukla” kimi təsvir edən bu elmdənkənar yanaşma materializmin cəmiyyət üçün nə qədər dağıdıcı ola biləcəyi barədə xəbərdarlıq kimi qəbul edilməlidir. Çünki “alkoqolizm geni”, “şizofreniya geni”, “homoseksuallıq geni” kimi uydurma anlayışlar insanlara mənfi istiqamətdə təlqin verir. Özünə və ətrafına davranışları ilə zərər verən biri “mən bundan xilas ola bilmərəm, bunu mənə genlərim etdirir” şəklində çaşqınlığa düşə bilər. İnsanların “genetik homoseksuallar, genetik oğrular, genetik şizofrenlər” kimi səciyyələndirilməsi ayrı-seçkiliyə də yol açır.\nMolekulların insan davranışlarını meydana gətirdiyinə inanmaq insanların keçmiş əsrlərdə xoşbəxtlik, bərəkət və s. üçün daş və taxtadan oyma bütlər qarşısında əyilib qalxmasından fərqi yoxdur. İnsanın şəxsiyyəti qeyri-maddi anlayışdır, davranışlarının mənbəyi isə Allahın ona verdiyi vicdan və nəfsidir. Vicdanına görə hərəkət edən insan doğru yoldadır.\nNəfsinə tabe olaraq nəzarətsiz şəkildə davranan insan isə hər cür azğınlığı etməyə hazırdır. İnsanın pisliklərdən uzaqlaşması ancaq Allaha səmimi yaxınlığı ilə mümkün ola bilər. Bir insanı genlərinin “pis adam” etməsi mümkün deyil. İnsanı pis və zərərli edən ancaq o insanın öz qərarı və istəyidir.\n1. C. Mann, “Genes and behavior,” Science 264; 1687 (1994), səh. 1686 -1689\n2. Anthony P. Monaco, “A recipe for the mind,” Nature 427, 681, 19 fevral 2004\n3. C. Mann, “Genes and behavior,” Science 264; 1687 (1994), səh. 1686 -1689\n4. Keay Davidson, “No Easy Link Between Genes, Behavior; DNA Studies Dash Quest for Easy Answers; Genome’s link to behavior hard to prove”, The San Fransisco Chronicle, 13 fevral 2001, http://www.sfgate.com/cgi-bin/article.cgi?file=/chronicle/archive/2001/02/13/MN87077.DTL\n5. Karen Schmidt, “It was my genes, guv”, New Scientist, cild 156, no. 2107 – 8 noyabr 1997, səh. 46\n6. Stanton Peele və Richard DeGrandpre, “My Genes Made Me Do It”- http://www.peele.net/lib/genes.html


Keçmiş polisi öldüren şexs Ali Mehkemeye müraciet edib - Azadliq Xeber\nKeçmiş polisi öldüren şexs Ali Mehkemeye müraciet edib\nKeçmiş polisi öldürən şəxs Ali Məhkəməyə müraciət edib\n25.08.2016 / 10:35 xeber –\nBakı Apellyasiya Məhkəməsində keçmiş polis əməkdaşını öldürməkdə təqsirləndirilən Rövşən Həsənov birinci instansiya məhkəməsinin hökmündən verdiyi şikayət üzrə məhkəmə prosesi keçirilib.\nLent.az-ın məlumatına görə, hakim Camal Ramazanovun sədrliyi ilə keçirilən prosesdə təqsirləndirilən şəxsin vəkilləri məhkəmənin ilkin baxış iclasından apellyasiya şikayəti verib. Buna görə proses qeyri-müəyyən vaxta kimi təxirə düşüb. İşə Ali Məhkəmədə baxılacaq.\nAğır Cinayətlər Məhkəməsinin hökmü ilə R.Həsənov 11 il müddətinə azadlıqdan məhrum edilib. Hökmdən narazı qalan məhkum və onun müdafiəçisi apellyasiya şikayəti verib.\nOnu da qeyd edək ki, R.Həsənov Səhiyyə Nazirliyinin Məhkəmə-Tibbi Ekspertiza və Patoloji Anatomiya Birliyinin Məhkəmə-kimya şöbəsinin rəisi Qalib Həsənovun oğludur. Hadisədən sonra Q.Həsənovun vəzifəsindən çıxarılması haqda məlumat yayılıb.


Ana səhifə » YAP xəbərləri » YAP Yasamal rayon təşkilatı bələdiyyə seçkilərinə ciddi hazırlaşır\nDünən Yeni Azərbaycan Partiyası (YAP) Yasamal rayon təşkilatında qarşıdan gələn bələdiyyə seçkilərinə hazırlıqla əlaqədar müşavirə keçirilib. YAP Yasamal rayon təşkilatının sədri, partiyanın Siyasi Şurasının üzvü Fikrət İsmayılov seçki kampaniyasına hazırlıq istiqamətində görülən işlər haqqında ətraflı məlumat verib. Onun sözlərinə görə, ötən il və bu ilin ilk ayları hər bir Azərbaycan vətəndaşı, o cümlədən, YAP üzvləri üçün uğurlu olub. Məhz 2008-ci ilin 15 oktyabrında Azərbaycan xalqı yenidən Ulu öndər Heydər Əliyevin siyasi kursunun davamçısı cənab İlham Əliyevə səs verməklə uğurlu gələcəyə, inkişafa, tərəqqiyə səs verdi. F.İsmayılov, eyni zamanda, bu il martın 18-də keçirilən ümumxalq səsverməsinin yekunlarından da bəhs edərək bildirib ki, YAP Yasamal rayon təşkilatının üzvləri bu siyasi kampaniyada da fəallıqları ilə seçiliblər.\nFikrət İsmayılov deyib ki, YAP Yasamal rayon təşkilatı bələdiyyə seçkilərinə hazırlıq ərəfəsindədir: “Hazırda bələdiyyə üzvlüyünə namizədlərin müəyyənləşdirilməsi istiqamətində işlər görülür”.\nOnun sözlərinə görə, bələdiyyə seçkilərinə hazırlıqla bağlı rayon təşkilatının fəaliyyət proqramı hazırlanıb. F.İsmayılov deyib ki, sözügedən proqrama təşviqat qrupunun yaradılması, seçici siyahılarının hazırlanması, Yasamal rayonunda fəaliyyət göstərəcək məntəqə üzvlərinin müəyyən olunması, məntəqə üzvlərinə treninqlərin keçirilməsi və s. daxildir.\nTədbirdə çıxış edən YAP İcra katibinin müavini, millət vəkili Mübariz Qurbanlı ölkəmizdə keçirilən seçkilərdə partiyanın rayon təşkilatının göstərdiyi fəallığı yüksək qiymətləndirib. M.Qurbanlı YAP İdarə Heyətinin qərarı ilə qarşıdan gələn bələdiyyə seçkiləri ilə bağlı rayon təşkilatlarında müşavirələrin keçirildiyini bildirib. Onun sözlərinə görə, bu müşavirələri keçirərkən əvvəlki nəticələrə nəzər salınır, qarşıdan gələn seçkilərlə bağlı vəzifələr müəyyənləşdirilir.\nM.Qurbanlı bildirib ki, ümummilli lider Heydər Əliyevin irsinin gənc nəslə çatdırılmasında partiyanın rayon təşkilatlarının və ilk təşkilatların rolu böyükdür. YAP-ın üzvlərinin sayının 500 min nəfərə yaxınlaşdığını deyən M.Qurbanlının sözlərinə görə, hər il partiyaya 25-30 min nəfər üzv qəbul edilir. Son zamanlar gənclərin partiyaya böyük axını müşahidə olunur.\nYAP İcra katibinin müavini deyib ki, hazırda partiyanın qarşısında duran əsas məqsəd bələdiyyə seçkilərinin keçirilməsində fəal iştirak etməkdən ibarətdir. Bu məqsədlə İcra Katibliyi tərəfindən YAP-ın bələdiyyə seçkilərinə hazırlıqla bağlı fəaliyyət proqramı həyata keçirilir. Partiyanın ümumi proqramına uyğun olaraq rayon təşkilatları da öz proqramlarını müəyyən edəcəklər. Millət vəkili, bələdiyyə seçkilərinin də demokratik, şəffaf, seçicilərin yüksək fəallığı şəraitində keçiriləcəyinə əminliyini bildirib.\nTədbirdə, həmçinin, Yasamal rayon təşkilatı tərəfindən bir qrup partiya fəalına fəxri fərmanlar təqdim olunub.


“Baku Summer Jazz Days” festivalının açılışı olub - FESTİVALLAR - FİNS.AZ TURİZM\nİyunun 4-də Beynəlxalq Muğam Mərkəzində Mədəniyyət Nazirliyi və “Premier Art Managment” prodüser agentliyinin dəstəyi ilə “Baku Summer Jazz Days” festivalının açılışı olub.\nturizm.fins.az-ın məlumatına görə, festivalın açılışında çıxış edən İsrailin Azərbaycandakı səfiri Dan Stav Bakıda növbəti möhtəşəm caz festivalının keçirilməsinə görə təşkilatçılara təşəkkür edib. Diplomat bu axşam tanınmış israilli musiqiçi Avişay Koenin öz kvarteti ilə cazsevərlərin qarşısında çıxış edəcəyini diqqətə çatdırıb və festivalın bütün iştirakçılarına uğurlar arzulayıb.\nSonra tamaşaçılar Avişay Koen və qrupunun ifasını dinləyiblər.\nQeyd edək ki, “Baku Summer Jazz Days” festivalı iyunun 8-dək davam edəcək. Bütün bu günlər ərzində paytaxt sakinləri və qonaqlarını populyar musiqiçilərin maraqlı çıxışları gözləyir.\nBu gün beynəlxalq caz layihəsi və eyni zamanda uğurlu əməkdaşlığın göstəricisi olaraq pianoçu Elçin Şirinov və Andras Des (percussion), Marton Fenyvesi (electric &acoustic guitar), Matyas Szandai (Double bass) triosunun ifası olacaq. Bu layihə dəfələrlə beynəlxalq festivallarda nümayiş olunub, albomu buraxılıb və nəhayət, onun premyerası Bakıda keçiriləcək.\n"Lenny Kravitz yubkada" kimi tanınan Amerikalı funk bass gitaraçı və müğənni Nik West öz ansamblı ilə birlikdə iyun ayının 7-si çıxış edəcək. Onun performansı özü kimi enerji dolu və rəngarəngdir.\n8 iyun tarixində izləyicilərimizi Fransanın tanınmış musiqiçiləri ilə unudulmaz bir görüş gözləyir - bu Jacky Terrasson (Piano) və Stephane Belmondo (Trumpet) duetinin yeni TERRAMONDO (Mother) layihəsidir.


Merkel niyə titrədi?\n15:12 30-06-2019 | 25 | Dünya\nHeç bir rəsmi açıqlama olmasa da, bu əsmələr onu göstərir ki, Angela Merkelin səhhətində narahatlıq var. Şəkərli diabet, hipoqrip klinik vəziyyətdə bu cür əsmələr ola bilər. Bundan başqa, parkintanizm, müxtəlif nevrozlarda da belə əsmələr müşahidə olunur.\nVersus.Az xəbər verir ki, Bu sözləri Axar.az-a tibb üzrə ekspert Adil Qeybulla Almaniya kansleri Angela Merkel artıq ikinci rəsmi görüşdə özünü pis etməsi və əsməyə başlaması ilə bağlı danışarkən deyib.\nA.Qeybulla bildirib ki, rəsmi açıqlama olmadan bir söz demək çox çətindir. Çünki problem bir neçə xəstəliklə və ya situasiya ilə əlaqədar ola bilər:\n"Əslində hökumət, dövlət nümayəndələrinin səhhəti ilə bağlı rəsmi açıqlama olmalıdır. Xüsusilə Almaniya kimi demokratik ölkələrdə xəstəlik gizlədilməməlidir. Ola bilər ki, Merkelin müəyyən xəstəliyi var və ictimaiyyətə açıqlanmır, gizlədilir, ancaq əlamətləri xəstəliyi ortaya çıxarır. Nəzərə almaq lazımdır ki, adətən dövlət xadimləri xəstəliklərini gizlətməyə daha çox meyilli olurlar. Hətta hansısa dövlət xadiminin xəstəliyi onun ölümündən sonra məlum olub.\nƏgər Almaniyanı idarə etmək tək Angela Merkelin məsuliyyətində olsaydı, bu halda vəziyyət haradasa təhlükəli ola bilərdi. Ancaq Merkel ölkəsinin simvoludur, idarəçidir, ancaq tək deyil”.\nA.Qeybulla bildirib ki, kanslerin əsmə səbəbi ciddi problemlə əlaqədar olsaydı, yəqin ki, istefa verməyə məcbur olardı:\n"Əlbəttə, Angela Merkel daim həkim nəzarətindədir, tibbi komissiya məsləhətlər verir ona. Əgər belə ciddi problem olsaydı, təhlükəsi barədə məlumat verərdilər. Yəqin ki, təhlükəli bir problem görünmədiyi üçün Merkel hələ də iş başındadır.\nYadınızdadırsa, hakimiyyətdə olduğu vaxt Baris Yeltsinin də səhhətində ciddi problem var idi. Elə bu səbəbdən o, istefa verməyə məcbur olmuşdu. Hesab edirəm ki, demokratik bir ölkənin lideri olan Angela Merkel səhhətində ciddi problem olsaydı, istefa verərdi”.\nXatırladaq ki, Almaniya kansleri Angela Merkel ikinci dəfə rəsmi görüşdə özünü pis edib. Merkeli Almaniya Prezidenti Frank-Valter Ştaynmayerlə görüş zamanı güclü əsməcə tutub.\nİyunun 18-də isə Ukrayna Prezidenti Vladimir Zelenskinin Berlinə səfəri zamanı Merkeli güclü əsməcə tutmuşdu.


Flippin (ABŞ) üçün ucuz aviabiletlər, Flippin (ABŞ) / üçün ucuz aviabiletlər / Tickets.az\nFlippin şəhərinə, ABŞ ölkəsinə uçuş üçün bütün aviaşirkətlərdən sərfəli qiymətə aviabiletlər\nAviabiletlər > ABŞ > Flippin\nFlippin (FLP) şəhərinə aviabiletlər.\nFlippin şəhərinə ən ucuz aviabiletləri onlayn bron edin. Tickets.az saytında təyyarəyə bilet axtarışı xidmətinin köməyi ilə siz problemsiz ən yaxşı təklifi tapacaqsınız və Flippin şəhərindən asanlıqla təyyarəyə bilet alacaqsınız. Sizin sadəcə uçuş istiqamətini, tarixi, səyahət edəcək sərnişin və uşaq sayını qeyd etməniz kifayətdir. Bundan sonra sistem Flippin şəhərindən aviabilet almaq üçün bütün mövcud variantları sizə təklif edəcəkdir.\nSaytımızda siz həmçinin, dünyanın istənilən hava limanından ABŞ, Flippin şəhərinə təyyarələrin aktual uçuş cədvəlini yoxlaya bilər, evdən çıxmadan endirimlər, aksiyalar, isti təkliflər tapa bilər və sizə lazım olan reysə aviabilet sifariş edə bilərsiniz.\nFlippin şəhərinə təyyarə bileti neçəyədir\nFlippin və Kaisrsburq şəhərindən uçuşlar üçün aviabiletlərin qiymətləri uçuş günündən, ayından və uçuş vaxtından, həmçinin, aviaşirkətdən asılıdır. Biz, 750 aviaşirkət arasında birbaşa reyslərin və transfer ilə olan reyslərin qiymətlərini müqayisə edirik. Qiymətləri və şəhərinizdən uçuş tarixlərini yoxlamaq üçün aviabilet axtarışı xidmətindən istifadə edin.\nFlippin şəhərində neçə hava limanı var?\nFlippin şəhərində bu hava limanları var: Flippin.\nMüştəri xidmətinə mesaj göndərmək üçün istifadəçi seansının unikal identifikatoru: 3005881111


UNEC – Azərbaycan Dövlət İqtisad Universiteti — UNEC tələbələri Böyük Britaniyada təhsil alacaq\nUNEC tələbələri Böyük Britaniyada təhsil alacaq\n16 YANVAR 2017 | OXUNUB:\nYanvarın 15-də UNEC-in Belnəlxalq Əlaqələr Departamentinin direktoru Anar Kazımov “Erasmus+” mübadilə proqramında iştirak edən tələbələrlə görüşüb. Görüşə Fransanın Leon şəhərində yerləşən Fransa və ABŞ-ın birgə təhsil müəssisəsi olan CEFAM-da bir semestrlik təhsil alan və Böyük Britaniyanın Leicester Universitetində təhsil imkanı qazanan tələbələr qatılıb.\nCEFAM-da mübadilə proqramında iştirak edən tələbələr öz təəssüratlıarını bölüşüblər. Onlar hər iki universitetin təhsil prosesindəki oxşar və fərqli cəhətlərdən danışıblar. Mübadilə proqramının onlara verdiyi üstünlükləri diqqətə çatdırıblar.\nSonra Böyük Britaniyanın Leicester Universitetinə “Erasmus+” mübadilə proqramı ilə gedəcək tələbələr proqramdan gözləntiləri barədə fikirlərini bölüşüblər. Bildiriblər ki, onlar ixtisaslarını daha da təkmilləşdirmək, beynəlxalq təcrübədən yararlanmaq üçün mübadilə proqramına müraciət ediblər.\nTələbələrlə mübadilə proqramı barədə fikir mübadiləsi aparan A.Kazımov bildirib ki, UNEC-in QS və Webometrics kimi beynəlxalq reytinqlərdə yer almasının nəticəsidir ki, bu gün İqtisad Universiteti dünyanın nüfuzlu universitetləri ilə ikili diplom proqramları, tələbə-müəllim mübadiləsi həyata keçirir. Departament direktoru Böyük Britaniyanın Leicester Universitetində təhsil alacaq tələbələrə öz tövsiyələrini verib. Bildirib ki, mübadilə proqramı tələbələrin mobilliyini təmin etməklə yanaşı, onların gələcək karyeralarında mühüm rol oynayır. Belə ki, gənclərin CV-də UNEC-lə yanaşı, Avropa universitetlərinin də adı yer alacaq. A.Kazımov tələbələrə təhsillərində uğurlar arzulayaraq, onları öz ölkələrini layiqincə təmsil etməyə, sosial tədbirlərdə aktiv olmağa, təhsil aldıqları ölkənin tarixi, mədəniyyətini dərindən öyrənməyə çağırıb.


Narkoman yoxsa insan? - Ayna.az\nRadiolardan birində çalışdığım vaxtlarda həftədə bir dəfə “Deutche Welle”nin proqramlarını azərbaycancaya tərcümə edirdim. Yerli Fm dalğasında yayımlanan həmin yerli radioda həftədə bir dəfə həmin proqram azərbaycanca yayımlanırdı. Onu tərcümə etmək isə mənim öhdəliyimdə idi. Silsilə verilişlərdən biri Almaniyada uyuşdurucu asılılığı olanlara həsr olunmuşdu. Dövlətin onlara qayğısından danışılırdı. Ən maraqlı informasiya isə mənim üçün o olmuşdu ki, sən demə AzTV-nin gözündə dağılmaqda olan Almaniyada narkotik asılılığı olan insanlar müəyyən prosedurlardan və qeydiyyata düşdükdən sonra dövlətin onlara ayırdığı müəyyən yerlərdən gündəlik tələbatları qədər pulsuz narkotik vasitə ala bilərmişlər. Hətta elə həmin yerlərdə onların o maddəni bədənlərinə yeritməsi üçün şərait də yaradıldığı qeyd olunurdu. Əslində həmin hissəni tərcümə edərkən çox təəccüblənmişdim. Necə yəni dövlət narkotik asılılığı olan insanı narkotiklə təmin etməlidir? Bu sual məni xeyli düşündürdü.\nSonradan öyrəndim ki, əslində, demə, hökumət müalicə olunmaq istəyəni müalicəyə cəlb edirmiş. Olmayana isə bu yolla sahib çıxırmış. Onları müxtəlif yoluxucu xəstəliklərdən qorumaq, başqalarına ziyan vermələri və törədə biləcəkləri cinayətlərin qarşısını almaq üçün hökumət bu addımı atıbmış. Həm də tək onları yoluxucu xəstəliklərdən qorumaq məqsədi ilə deyil, sağlamlıqlarına, həyatlarına nəzarət etmək, artıq dozanın qurbanı olmaqdan qurtarmaq üçün.\nBildiyiniz kimi dünyanın bir çox inkişaf etmiş ölkəsində hətta narkotik vasitələrin satışı leqaldır. Mən də bir çoxlarınız kimi bu cür addımların əleyhinəyəm. Amma məntiqlə düşünəndə hətta haqq qazandırmaq olur. Misalçün, İranda və bir çox ölkələrdə spirtli içkilərin satışı qadağandır. Amma məhz həmin ölkələrdə spirtli içkilərə insanlar daha çox meylli olurlar. Azərbaycanda da narkotik vasitələrin alışı, satışı, istifadəsi qadağandır. Sizcə, bizim ölkədə narkotikdən istifadə edənlərin sayı azdırmı?\nHamının yaxınında, qohumunda bu cür adamlar olmamış deyil. Hamının da o insanların həyatından xəbərləri var. Yaşayışlarından, ailələrinin onların yolunda çəkdiyi əziyyətlərdən.\nYeri gəlmişkən, narkotik vasitələrin satışı leqal olan ölkələrdə cinayət hadisələrinin statistikası bizim ölkədəkindən olduqca azdır.\nBəs bizdə hökumət narkotik asılılığı olan insanlara nə edir? Necə sahib çıxır?\nDağda, dərədə, palçıqda, Zığda tövləyəbənzər dispanserlərdə onları müalicə edirmiş. Dispanserlərin sayı və yataq yeri az olduğundan hər adamı da ora qəbul etmirlərmiş. Ora düşmək üçün mütləq adamın və ya yaxşı imkanın olmalıymış. O tövləyəbənzər dispanserlər kasıblar üçün deyil. Kasıblar ora istisna hallarda düşə bilərdi. Şəraitsiz, vəziyyəti bərbad müalicə mərkəzlərinə düşmək üçün növbəyə durmaq lazım idi. Doğrusu, müalicə üsullarından məlumatsızam. Məlumatsız olduğum üçün də yazmaq istəmirəm. Məlum olaydan sonra isə yazılanlara inansaq, məlum olacaq ki, müalicə alan insanların əl-ayaqlarını çarpayıya bağlayırlarmış. Nə dərəcədə doğru üsuldur ya deyil, onu da deyə bilməyəcəyəm. Mənim üçün bu da insani rəftar deyil. Amma ondan da xəbərsizəm ki, insan hüquqlarına hörmət edən ölkələrdə həmin insanları hansı üsulla müalicə edirlər.\nVə bir gün Azərbaycanda, rəsmi məlumatlara inansaq, kiminsə, şübhələrə istinad etsək, kimlərinsə günahı, laqeydliyi, həmin insanlara münasibəti ucbatından həmin mərkəzlərdən biri alışıb yanır. Mərkəzlə bərabər, orada müalicə almaq, sağalmaq məqsədi ilə yatan 25 nəfər də yanaraq külə dönür. Neçə-neçə ailənin sağalacağına ümid etdiyi, həsrətlə yolunu gözlədiyi şəxslərin müalicə almaq üçün getdikləri mərkəzdən külə dönmüş cəsədləri qayıtdı. İndi o ailələr, o analar, o bacılar, o atalar, o qardaşlar, ən əsası ata yolu gözləyən o övladlar bu hökumətə necə inanacaqlar? Onların bu hökumətə inamı qırılmadımı? Yaxınlarını etibar etdikləri hökumətə bundan sonra inamlarını qoruya biləcəklərmi? Hökumətin o insanlara münasibəti bu cür olmalı idimi? Axı hər şeydən əvvəl həmin insanlar bu ölkənin vətəndaşları idilər. Onlar üçün daha yaxşı şərait qurmaq olmazdımı?\nBu rəsmilərin münasibəti. İndi keçək insanlarımıza. Cəmiyyətdə əksəriyyətin bu insanlara münasibətini çoxumuz bilirdik. Bir çox hallarda o insanlardan qorxur, xoflanırdılar… Amma mərkəzin yanması nəticəsində 25 insanın külə dönərək ölməsinə olan münasibət şəxsən məni dəhşətə gətirdi. Əksəriyyətin “ölənlər narkomanlar idi” deməsi, yazması məni olduqca sarsıtdı. İnsan olmaları deyil, narkoman olmaları vurğulandı, önə çəkildi. Niyə? Narkoman olmaq insanlıqdan çıxmaqdırmı? Bu münasibət onları sizdən daha da uzaqlaşdırmırmı? Və bu bəladan heç kimin yaxını, əzizi sığortalanmayıb.\nOdur ki, pis vərdişə bulaşmış insanları bu bəladan qurtarmaq üçün ilk növbədə onlara münasibəti dəyişin. Onlara insan kimi, bu xəstəliyə isə insan bəlası kimi yanaşın. Onlara bu bəladan qurtulmaları üçün yardım edin. Onlara həyatlarını dəyişməyə yardım edin. Sağalmaları üçün ruhlandırın.


Liviyada İslam Dövləti — Vikipediya\n• Liviya parlamenti\n• Liviya Silahlı Qüvvələri\nİraq Şam İslam Dövləti Liviyada — Liviyada 13 noyabr 2014-cü ildən fəaliyyət göstərən terrorçu qruplaşma.İŞİD-in bir Liviyadakı qruplaşmasıdır.Və Muəmmər Qəddafinin ölümündən sonra ölkəni ələ almağa başladı.\n2 Liviya "işğalı"\nPolkovnik Muammar Qəddafi və hökumətinin devrilməsi ilə nəticələnən 2011-ci il Liviya Vətəndaş Müharibəsindən sonra bir çox üsyançı döyüşçü Suriyadakı Vətəndaş Müharibəsində Bəşər Əsəd və sadiq adamları ilə döyüşən yaraqlı qruplarla yanaşı Suriyaya getdi.2012-ci ildə Suriyada döyüşən bir qrup liviyalı Battar Briqadasının qurulduğunu elan etdi. Battar Briqadası sonradan İŞİD-ə sədaqət göstərəcək və bunun üçün həm Suriya, həm də İraqda mübarizə aparacaqdır.\n2014-cü ilin əvvəlində 300-ə qədər Battar Briqada qazisi Liviyaya qayıtdı. Dernada, digər yerli qruplardan yaraqlıları cəlb etməyə başlayan İslam Gəncliyi Şura Şurası adlı yeni bir fraksiya yaratdılar. Qoşulanlar arasında Ənsar-şəriət Derna şöbəsinin çox sayda üzvü var idi.Növbəti bir neçə ay ərzində Dernada onlara qarşı çıxan hər kəsə müharibə elan etdilər, hakimləri, vətəndaş liderləri və digər müxalifləri, o cümlədən Əl-Qaidə müttəfiq Əbu Səlim Şəhidlər Briqadası kimi səlahiyyətlərini rədd edən yerli yaraqlıları da öldürdülər.\n2014-cü ilin sentyabr ayında qrup rəhbərliyi tərəfindən göndərilən bir İŞİD heyəti Liviyaya gəldi. Nümayəndələr arasında Əl-Bağdadinin böyük köməkçisi və İraq münaqişəsinin veteranı Əbu Nabil əl Anbari, Səudiyyə Əbu Həbib əl-Cəzravi və Yəmənli və ya Səudiyyə Əbu əl-Baraa el -Azdi, Suriyadan gələn hərbçi və vəz.5 Oktyabr 2014-cü il tarixində İslam Gəncliyi Şura Məclisi ilə birləşən yaraqlı fraksiyalar bir araya gələrək İŞİD-ə beyət etdilər. Girov qoyulması mərasimindən sonra döyüşçülərlə dolu 60-dan çox yük maşını qələbə paradında şəhərin ərazisindən keçirdi.Daha geniş bir qrupun iştirak etdiyi daha bir rəsmi toplama 30 oktyabr 2014-cü ildə, yaraqlılar şəhər meydanında Əbu Bəkr əl-Bağdadiyə beyət etmək üçün toplaşdıq.\n13 Noyabr 2014-cü ildə Əl-Bağdadi, Liviya da daxil olmaqla beş ölkədəki tərəfdarlardan beyət aldığını və qrupunun bu ərazilərə genişləndiyini elan etdiyi bir səs yazısını yayımladı. Liviyada üç "əyalətin" (vilayətin) yaradılmasını elan etdi: Vilayət əl-Fizan (səhranın cənubundakı Fezzan), Vilayət əl-Barqah (şərqdə Kirenaica) və Vilayah əl-Tarabulus (Tripolitania qərb).Liviyadakı üç vilayət heykəlləri təmsil edir.\nLiviya "işğalı"[redaktə | əsas redaktə]\nQurulduqda İŞİD əl-Bayda, Benqazi, Sirte, Hums və Liviyanın paytaxtı Tripolidə varlığını iddia etdi. İŞİD-in Kirenaica şöbəsində Dernanın kənarındakı 800-ə yaxın döyüşçü və yarım düşərgə var idi. Şimali Afrika döyüşçülərinin təlim aldığı Jebel Akhdar bölgəsində daha böyük imkanlara sahib idi. "Wall Street Journal" a istinadən xəbər verir ki, 2014-cü ilin dekabrında Türkiyədəki İŞİD-ə cəlb olunanlar Liviyalı silahdaşlarına Suriyaya döyüşçülər göndərməyi dayandırmağı və daxili hücumlara diqqət etmələrini istədilər. Sonrakı həftələrdə İŞİD neft qurğularına və beynəlxalq otellərə qarşı hücumlar etdi, kütləvi edamlar etdi və Liviyanın daha bir ərazisini ələ keçirməyə çalışdı. Qruplaşma Əl-Qaidə ilə əlaqəli qruplarla, məsələn rəsmi şəkildə beyət etməyən və Ənsar əl-Şəriətin Benqazi şöbəsi,Tunisin Ənsar-şəriət üzvləri və Əl-Qaidə ilə taktiki ittifaqlar etdi. İslam Məğribinin Tarek İbn Ziyad Briqadası.30 Mart 2015-ci ildə Ansar al-Sharia'nın ümumi şəriətşünas hüquqşünası Əbu Abdullah Əl-Libi qrupun bir sıra üzvləri ilə birlikdə qüsurlu olan İŞİD-ə beyət etdi.\nSirt şəhəri, Müəmmər Qəddafiyə sadiq idi və 2011-ci il Vətəndaş Müharibəsinin sonunda böyük bir zərər çəkdi,daha sonra Ənsar-şəriət kimi yaraqlı islamçı qrupların evinə çevrildi. İŞİD, 2015-ci ilin əvvəllərində Sirte'de olduqlarını rəsmi olaraq şəhər içərisində nəqliyyat vasitələrinin paradını sürdüklərini və bunun xilafətinin bir hissəsi olduğunu elan etdi. Ənsar-şəriət cavab verməyə dair fikirlərini bölüşdü, üzvlərinin əksəriyyəti İŞİD-ə qoşuldu.Qrup, Liviyadakı müharibədən sonrakı siyasi nizamdan uzaqlaşdırılan bir çox yerli sakinləri, keçmiş Qəddafi tərəfdarlarını "tövbə etdiklərini" və əl-Bağdadiyə beyət etdiklərini bildirdiklərini bildirdi. Tez şəhərin çox hissəsini ələ ala bildilər. İŞİD, ilk növbədə, Sirte qəbilə cəmiyyətindən sədaqət və beyət qurmağa yönəldərək, şəriətə dair sərt şərhlərini tədricən həyata keçirdi. 2015-ci ilin avqust ayında İslami geyim və davranış qaydaları daha güclü şəkildə tətbiq olunmağa başlandı və çarmıx və qamçı kimi cəzalar tətbiq edilməyə başlandı. Eyni ayda Sirte'de İŞİD-ə qarşı qiyam baş vermişdi, orada Fərcani tayfasının üzvləri, sələfilər və təhlükəsizlik qüvvələrinin keçmiş üzvləri İŞİD qüvvələrinə hücum etdilər. İŞİD, Sirte'nin kənarından möhkəmləndirmələr gətirdi və qiyam dərhal məğlub oldu, döyüşlərdən sonra onlarla və ya yüzlərlə Sirte sakininin öldürüldüyü iddia edildi.\nİŞİD dövlət quruculuğu səylərini artıraraq və ərazisini genişləndirmək üçün baza kimi istifadə edərək Sirte'de hökmranlığını möhkəmləndirməyə başladı. Sirt'dən İŞİD döyüşçüləri bu dövrdə qonşu Nofaliya, və Harava şəhərlərini ələ keçirdilər.Onlar, həmçinin Ghardabiya Hava Bazasına və elektrik stansiyaları və Böyük İnsan istehsalı Çayın suvarma layihəsinin bir hissəsi kimi nəzarəti ələ keçirdilər. 2016-cı ilin əvvəlinə qədər, şəhərdə təxminən 1.500, əsasən xarici, döyüşçü var idi. və NATO-nun Müttəfiq Dəniz Komandanlığının komandiri Vitse-Admiral Clive Johnstone, İŞİD silahlılarının hücumları həyata keçirə biləcək bir dəniz qolu qurmaq istədiklərini xəbərdar etdi. Aralıq dənizi turist və transfer gəmilərinə qarşı.\nQrup bu dövrdə Liviyanın digər bölgələrində, o cümlədən Derna, Benqazi və Sabrathada da əks-səda verdi. 2015-ci ilin iyununda Dernada İŞİD ilə Liviya Hərbi Hava Qüvvələrinin dəstəklədiyi Dernadakı rəqib Şura Mücahidləri Şurası arasında qarşıdurmalar baş verdi, nəticədə hər iki tərəf ağır itki verdi və İŞİD qüvvələrinin növbəti ay şəhərdəki qalalarından qovulmasına səbəb oldu. 2015-ci ilin noyabrında ABŞ-ın hava hücumu İŞİD-in Liviyadakı lideri Əbu Nabil əl Anbarını öldürdü.Onun yerinə Abdel Qader əl-Najdi gəldi.2016-cı ilin əvvəlində, Xəlifə Haftarın rəhbərlik etdiyi Liviya Milli Ordusu, Fransız Xüsusi Qüvvələrinin köməyi ilə Benqazi bölgələrini aylarla İŞİD-in əlində saxladığını bildirdi. 2016-cı ilin fevral ayında ABŞ-ın hava hücumu, Sabratha yaxınlığında bir İŞİD təlim düşərgəsini hədəf aldı, Tunisin İŞİD üzvü Noureddine Chouchane, 2015 Sousse hücumları ilə əlaqəli 40-dan çox adamı öldürdü, habelə iki serbiyalı. 2015-ci ildə İŞİD tərəfindən qaçırıldı.\nPropaqanda[redaktə | əsas redaktə]\n"Qəza üçün Media Ofisi" İŞİD nişanları, intihar edənlər, paradlar və Əbu Bəkr əl-Bağdadiyə beyət olan binaları əks etdirən fotoşəkillər və digər materiallar dərc etdi. Sirt'in kənarlarını ziyarət edən New York Times qəzetinin müxbiri, İŞİD-in yerli radiostansiyanı ələ keçirdiyini və yığışan dörd stansiyanın hamısının İslam xütbələrini ötürmək üçün istifadə edildiyini tapdı.\nLiviyadakı İŞİD, hücum ediləcəyi təqdirdə, Avropanı sabitləşdirmək üçün minlərlə miqrantın gəlməsini asanlaşdıracağı ilə hədələmişdi.\nQanunlar[redaktə | əsas redaktə]\nQadınlara şəriətə uyğun geyinməyi öyrədən lövhələr 2015-ci ilin iyul ayında Sirt şəhərində quruldu. Billboard, qadınlar üçün geyim qadağalarının siyahısını verdi. "Şəriətə görə hicab geyinmək üçün təlimat:\nQalın olmalı və aşkar etməməlidir\nBoş olmalıdır (sıx deyil)\nBütün bədəni əhatə etməlidir\nKafirlərin və ya kişilərin geyimlərinə bənzəməməlidir\nDekorativ və göz oxşayan olmamalıdır\nMənbə — "https://az.wikipedia.org/w/index.php?title=Liviyada_İslam_Dövləti&oldid=5039863"\nBu səhifə sonuncu dəfə 9 fevral 2020 tarixində, saat 15:38-də redaktə edilib.


Halloween Temalı Süfrə Slayd Şousu - Kokteyl Tarifləri, Ruhlar və Yerli Barlar - 2021\nSandıq və Barrel Staub Balqabaqlı Güveç 159.95 dollar\nƏlbəttə ki, yeməklərinizin Halloween temalı bir şam yeməyində önə çıxmasını istəyirsiniz, bəs xidmət əşyaları? Bu heyrətamiz dəmir ilə dostlarınızı vay güveç qabı. Ümumiyyətlə, önəmli olan daxili şeylərdir, amma bu dəfə çöldə də önəmlidir.\nPier1 Halloween yayıcı dəsti $ 14.95\nPier1 Hörümçək Halloween Krakerləri $ 16.95\nQonaqları a ilə təəccübləndirin partiya kraker mükafatlar, konfetlər və temalı konfeti ilə doludur. Başınızı partlayışla başlatmağın nə yolu var, elə deyilmi?\nDulusçuluq Barn Skeleti Əl Ədviyyat Seti 59.00 $\nBəlkə də Halloween partiyanızda oturmaq əvəzinə bufet təqdim edirsiniz. Ziyarətçiləriniz özlərinə xidmət edərkən, lazımlı və qorxunc bir şəkildə gizlənin. ədviyyat dəsti, çünki skelet serveri kimi heç bir şey Halloween demir.\nWilliams-Sonoma Halloween Potions Düzbucaqlı İştahaaçan Plitələr $ 39.95\nTətil qiymətlərinizi bunlara verərək qorxunc bir masa yaradın iksir lövhələri. Vintaj qabiliyyəti ilə, qazanda qaynayan bu dizayn lövhələri heç bir şey yemədən əvvəl qonaqlarınızın lələklərini sarsıtmaq üçün kifayət edəcək.\nTzaddihome PumpkinHeads Əl İşi Şüşə Sahil Seti $ 35.00\nXoşbəxt cek-fənərlər var və sonra bunlar var-qətiliklə şən deyil, bu dəqiqdir. Qonaqlarınızı parmaklarınızın ucunda saxlayın və a sahil gəmisi bu qorxulu simalarla.\nQeyri -adi Mallar Ghost Duz və Bibər Sarsıcılar $ 20.00\nKeçə bilərsən xəyal? Yeməklərinizi ləzzətli dostlarınızın bir az köməyi ilə dadlandırın.\nPartiyanı Başlayacaq 40+ Yaradıcı Halloween İçki və Kokteyl\nBunlarla qonaqlarınızı ovsunlayın boo-şirin və alkoqolsuz dəmlər.\nBəziləri Halloween -in hər şeyin konfetlə əlaqəli olduğunu söyləyirlər, amma şəxsən biz bir stəkan cadunun dəminə daha çox bağlıyıq. Bu Halloween-də zəhərinizi bu qorxunc-ləzzətli kokteyllərdən və ya alkoqolsuz içkilərdən birini seçin. Yetkinlər üçün rom, tekila və ya araq kokteyllərindən birini seçin. Kiçik goblinlərinizin bayram əyləncəsini əldən verməsini istəmədiyiniz üçün, Halloween ziyafətinizdə uşaqlar üçün qazlı, meyvəli və ya qaymaqlı bir kokteyl atın. Bu reseptləri qəbul etmək üçün peşəkar bir barmen olmağa ehtiyac yoxdur, bu Halloween içkilərinin hamısını hazırlamaq çox asandır və ən yaxşısı, hətta daha asan içmək. Onları təhlükəli dərəcədə yaxşı edən budur, elə deyilmi?\nHansı iksir, dəm və ya yumruq edəcəyinizi başa düşdükdən sonra, bu Halloween qəlyanaltı və Halloween partiyası qəlyanaltı fikirləri ilə partiya menyunuzu tamamlayın. Hey, bu şəkərli içkilər bir dad kimi dadılsa da, bu, ilin ən qorxulu gecəsini Halloween kekləri, Halloween çərəzləri, Halloween tortları və digər partiyaya hazır desertlərlə məhdudlaşdırmamaq demək deyil.\nHansı iksir, dəm və ya yumruq edəcəyinizi başa düşdükdən sonra, bu Halloween qəlyanaltı və Halloween partiyası qəlyanaltı fikirləri ilə partiya menyunuzu tamamlayın. Və hey, bu şəkər dolu içkilər bir dad kimi dadılsa da, bu, ilin ən qorxulu gecəsini Halloween kekləri, Halloween çərəzləri, Halloween tortları və digər partiyaya hazır desertlərlə məhdudlaşdırmamaq demək deyil.\nBəziləri Halloween -in hər şeyin konfetlə əlaqəli olduğunu söyləyirlər, amma şəxsən biz bir stəkan cadunun dəminə daha çox bağlıyıq. Bu Halloween-də zəhərinizi bu qorxunc-ləzzətli kokteyllərdən və ya alkoqolsuz içkilərdən birini seçin. Yetkinlər üçün rom, tekila və ya araq kokteyllərindən birini seçin. Kiçik goblinlərinizin bayram əyləncəsini əldən verməsini istəmədiyiniz üçün, Halloween ziyafətinizdə uşaqlar üçün qazlı, meyvəli və ya qaymaqlı bir kokteyl atın. Bu reseptləri götürmək üçün peşəkar bir barmen olmağa ehtiyac yoxdur, bu Halloween içkilərinin hamısını hazırlamaq çox asandır və ən yaxşısı, hətta daha asan içmək. Onları təhlükəli dərəcədə yaxşı edən budur, elə deyilmi?\nVideoya baxın: halloween года (Oktyabr 2021).\nCopyright 2021 \_ Halloween Temalı Süfrə Slayd Şousu...


Biabırçılıq! Bakıda müəllim 12 yaşlı şagirdinin başına elə oyun gətirdi ki… – Huquqaz.com\nBiabırçılıq! Bakıda müəllim 12 yaşlı şagirdinin başına elə oyun gətirdi ki…\nBakı Şəhəri üzrə Təhsil İdarəsi Qaradağ rayonu 195 nömrəli tam orta məktəbdə idman müəlliminin 12 yaşlı şagirdi döyməsilə bağlı yayılan məlumata aydınlıq gətirib.\nİdarədən Publika.az-a verilən məlumata görə, adıçəkilən müəllim barəsində intizam tənbehi görülüb:\n“Məktəbdən verilmiş məlumatda qeyd olunur ki, həmin məktəbin idman müəllimi Famil Əbilov IX sinif şagirdi Cavid Nuriyevə fiziki tərbiyə dərslərində dəfələrlə iştirak etmədiyi üçün irad bildirib. Digər idman müəllimlərinin yanında onu tənbeh edib. Müəllimin məqsədi şagirdə intizam qaydalarına riayət etməməsini bildirməkdən və onu tədrisə cəlb etməkdən ibarət olub.\nFamil Əbilov 35 ildir 195 nömrəli tam orta məktəbdə müəllim işləyir. İşlədiyi dövrdə heç bir intizam tənbehi almayıb və kollektiv üzvlərinin hörmətini qazanıb. Bu məsələ ilə əlaqədar məktəb rəhbərliyi tərəfindən F.Əbilov barəsində intizam tənbehi görülüb”.\nBakı şəhər sakini Elnarə Nuriyeva Qaradağ rayon Polis İdarəsinə ərizə ilə müraciət edərək övladı, Ələt qəsəbəsində yerləşən 195 saylı orta məktəbin şagirdi, 12 yaşlı Cavid Nuruyevin həmin məktəbin Famil adlı idman müəllimi tərəfindən döyüldüyünü bildirib.\nLeyla Əliyevadan müraciət: Könül Xasıyeva və Ramiz Əzizbəyli ağır vəziyyətdə\nAzərbaycanlı avtoritetin “oğru” adı özünə qaytarıldı\nTanklar sahəyə çıxdı : Bu artıq gerçək bir savaşdır – İsrail Suriyadakı İran bazalarını bombaladı, çoxlu sayda ölü var\nErmənilərin gözü qarşısında düşmən bayrağına tüpürən azərbaycanlı əsir…